
ACTA APOSTOLICAE SEDIS 


COMMENTARIUM OFFICIALE 


ACTA PII PP. XI 


MOTU PROPRIO 


DE AEDIFICIO IN USUM SCHOLARUM IN CASTRO GANDULPHI EXCITATO ET 
MAGISTRIS PIIS FILIPPINUS TRADENDO. 


PIUS PP. XI 


In Castro Gandulphi, ut puellas adulescentulasque apte eru- 
diendas christianosque ad mores conformandas curaret, fel. rec. 
decessor Noster Benedictus XIV, mense iunio an. MDCCXLIV, 
Magistrarum Piarum, quas a Beata auctrice Filippinias vocant, 
religiosam Familiam collocavit: cui quidem Familiae cum aedes 
quasdam in habitationis scholaeque usum et congruam annuam 
pecuniam attribuisset, Magistrum pontificalium largitionum pro 
tempore praeesse ac patrocinari decrevit, idemque, cupiens 
publice ostendere et quanti sua inceptum illud interesset et 
quam propensa Sorores voluntate prosequeretur, eo ipso mense, 
harum domum, illo in oppido rusticationis suae, benigne invi- 
sit. Per chirographum autem an. MDCCLV datum edixit, patere 
Scholam Magistrarum Piarum in Castro Gandulphi in poste- 
rum perpetuo debere, ut adulescentulae mulieresque eius oppidi 
ad christianam doctrinam, de more institutoque eiusmodi scho- 
larum, instituerentur; Scholam autem a se in Castro conditam, 
honoris causa, Pontificiae titulo auxit. Nec ex eo tempore Insti- 
tutum illud a decessoribus Nostris foveri unquam desitum est. 
Etenim, ut recentiores commemoremus, Gregorius XVI et Pius IX 
ludorum eius Castri amplificationi, alter novis additis diaetis, 
alter elato altius aedificio, uterque vero aucta annua pecunia, 
providenter consuluere. Cum autem, anno Mpcccxc, Consilium 
oppido administrando praepositum, ut municipales scholas ex 

legis praescripto aperiret, publicum magistris nominandis certa- 
men indixisset, ad idemque invitatas, facta boni exitus sponsione, 
Filippinias Sorores cunctis suffragiis ad docendum elegisset, res 
decessori Nostro Leoni XIII sic placuit, ut non modo in usum 
municipalium ludorum diaetas Pontificiae Scholae concesserit, 
verum etiam, ad perfectiorem puellarum institutionem, scholam 
ibidem, sumptu suo in perpetuum alendam, patere voluerit. 
Proximus denique decessor Noster Benedictus XV die xxII men- 
sis maii an. MDCCCCXVIII benigne providit, ut, iisdem Magistris 
Piis Filippiniis ducibus, puellae Castri Gandulphi in operibus 
artificiisque muliebribus simulque in christianae vitae officiis 
rite exercerentur, aedibus, machinis, supellectile, annua pecunia 
ad talis veluti officinae effectum suppeditatis. 

Cum autem Nobis, quibus haud multo ante feliciter obtigit, 
ut Luciam Filippini inter Beatos caelites numeraremus, recta 
inventutis institutio cordi sit quam maxime, Venerabili Fratri 
‘ Carolo, Archiepiscopo tit. Nicomediensi eidemque a largitionibus 
Nostris, perlibenter obsecundavimus, postulanti, ut in usum 
Pontificiae, quam memoravimus, Scholae ampliores comparare- 
mus aedes, quae temporum rerumque condicioni, itemque populi 
illius incremento, aptius congruerent ac responderent. 

Quod igitur domus et schola, qua Filippiniae Sorores ad hune 
diem usae sunt, iam nimium pro necessitate angustae factae essent, 
idcirco novum aedificium, quod scholasticum vocant, continentem- 
que pro Sororibus Magistris domum in area Nostra e villa « Cibo », 
in via quam vulgo « Salita S. Antonio » nuncupant, excitari ius- 
simus: quod quidem aedificium, propediem publice dedicandum, 
inde a proximo anno scholastico MDCCCCXXVI-MDCCCCXXVII usui 
esse poterit. 

Itaque Motu Proprio, ac de certa scientia et matura delibera- 
tione, statuimus ac decernimus, eas ipsas, quas excitavimus, aedes, 
omnesque earum accessiones, secundum traditionis Actum, Ma- 
gistris Piis Filippiniis utendas concedi, ut easdem ad proposi- 
tum Nostrum adhibeant, scilicet ad puellas Castri Gandulphi 
litterarum elementis imbuendas christianeque conformandas. 
Contrariis quibuslibet non obstantibus. 

Datum Romae apud Sanctum Petrum die xX mensis augusti 
anno MDCCCCXXvVI, Pontificatus Nostri quinto. 

CONSTITUTIO APOSTOLICA 


VALLIS POMPEIAE 


PRAELATURAE NULLIUS DIOECESIS BEATISSIMAE VIRGINIS MARIAE A SACRA- 
TISSIMO ROSARIO. 


PIUS EPISCOPUS 
SERVUS SERVORUM DEI 
AD FUTURAM REI MEMORIAM 


Beatissimae Virginis Mariae a Sacratissimo Rosario Aedes in Valle 
Pompeia magnificentissime piis fidelium oblationibus erectas, iteratis 
iam vicibus praedecessores Nostri immortalis memoriae Leo XIII, Pius X 
ac Benedictus XV pontificali auctoritate honoribus honestarunt privile- 
giisque singularibus auxerunt. 

Iuvat praesertim speciali mentione referre quae ad ipsarum Aedium 
Marialium firmamentum Summus Pontifex Leo XIII, recolendae memoriae, 
disposuit ac statuit, quaeque circa easdem temporum decursu facta sunt. 

Apostolicis enim Litteris Qua Providentia diei 13 martii 1894 idem Sum- 
mus Pontifex munus acceptavit, sibi pro quinquagesimo suae consecrationis 
anno oblatum, quo Bartholomaeus et Anna Maria coniuges Longo sege de 
sacris aedibus B. Mariae Virginis in Valle Pompeia omni potestate atque 
auctoritate abdicabant, ut eae cum omni supellectili, ornatuque, rebusque 
pretiosis, quarum dabatur index, in Apostolicae Sedis ius et dominium 
transirent. Quod ut legitime efficeretur opportunum quoque dabant chiro- 
graphum. 

Qua occasione arrepta in iisdem Litteris Leo XIII haec insuper expresse 
edicebat: Quam Vallem Pompeiam, non tamen ultra terminos aedium Maria- 
lium, a dioecesi Nolana seiungimus, seiunctamque in Apostolicae Sedis ditio- 
nem subiicimus. 

Ex eo autem tempore iurisdictionem omnem quam Summus Pontifex 
super praefatas aedes (hoc est super Sanctuarium, puellarum orphanotro- 
phium, cappellanos confessarios, et super pueros filios eorum qui in carce- 
ribus sunt detenti) ad se advocaverat, Apostolica Sedes plenissime semper 
exercuit per Eminentissimos Viros Cardinalem Monaco La Valletta, Cardi- 
nalem Mazzella, Cardinalem Prisco, ac demum per Cardinalem Augustum 
Silj, nuper defunctum; qui tamen, cum ab initio Cardinalitia dignitate non 
decoraretur, Delegati Apostolici nomine potestatem suam exercuit. 

Contigit autem, ut longo huius temporis spatio, auctis fidelium oblatio- 
nibus pro Sanctuario, hospitium pro filiis carceribus detentorum, quod ab 
initio in ipsis Marialibus aedibus exstabat, alibi seorsim constitueretur; 
insuper ut aliae accessiones primitivis Marialibus aedibus adiicerentur, ac 
denique ut ultimis hisce temporibus pro filiabus carceribus detentorum 
aedes ac fundus novus acquirerentur. Factum est insuper, ut, non contra- 
dicente Apostolica Sede et Ordinario Nolano silente, iurisdictio, Apostolicis 
Litteris Qua Providentia ad Mariales aedes coarctata, ad haec nova loca 
extenderetur. 

His ergo ad memoriam revocatis quae praesertim Summus Pontifex 
Leo XIII tam utiliter constituerat, Nos quoque, iisdem omnibus conside- 
ratis et perpensis, volentes perficere riteque ordinare et ad novam condi- 
tionem aptare quae ab initio ipse Leo XIII statuerat, eiusque dispositioni 
inhaerere, insimul pro peculiari qua ferimur devotione erga Beatissimam 
Virginem, praefatas aedes, a dioecesi Nolana iam avulsas et sub directa 
S. Sedis iurisdictione positas, novo pontificalis benevolentiae testimonio 
illustrare voluimus; ideoque per decretum Sacrae Congregationis Consisto- 
rialis diei 20 proxime elapsi mensis martii institutionem a glorioso deces- 
sore Nostro Leone XIII, ut supra, peractam, in Praelaturam ereximus, 
nuncupandam « Pompeianam nullius dioecesis» ex titulo Beatissimae 
Virginis Mariae a Ssmo Rosario. 

Quum vero singularis negotii gravitas exigat ut quae circa hanc Pom- 
peianam Praelaturam decrevimus vel plenius statuantur, per has Apostoli- 
cas sub plumbo Litteras, reassumptis et veluti in unum collectis iis omni- 
bus quae ad rem pertinent, haec quae sequuntur decernimus: 

1. Institutio a Leone XIII Apostolicis Litteris Qua Providentia pera- 
cta, nomen ac dignitatem Praelaturae Nullius dioecesis suscipiet et assu- 
met, a Beatissima Virgine Maria a Ssmo Rosario in Valle Pompeia 
nuncupandae. 

2. Ad honestam Praelati sustentationem, ipsi propria erit annua pensio 
duodecim millium libellarum, ex oblationibus fidelium, quae quotannis 
Sanctuario fieri solent, desumenda. 

3. Ceteras oblationes omnes, sive iam collectas sive colligendas nec non 
bona omnia quae in exsecutionem Decreti diei 20 mensis martii, iam per 
publicum instrumentum in forma legali confectum die 9 aprilis nuper elapsi, 
legitime translata sunt, Praelatus administrabit cum consilio de quo infra 
ut plene ac fideliter erogentur in fines ad quos datae sunt, scilicet pro cul- 
tus et fabricae expensis et pro sustentatione sacerdotum nec non puerorum 
ac puellarum qui prope Sanctuarium aluntur ac educantur et cidem San- 
ctuario, salva eorum educatione, quadamtenus deserviunt. 


Acta Pii PP. XI 405 


4. Praelatus a S. Sede designandus potestatem suam, immediate S. Sedi 
subiectam, exercebit in territorio nedum primitivo sed etiam actuali Aedium 
Marialium, itemque in aedibus et territorio filtis et filiabus in carceribus 
detentorum adsignatis. 

5. Haec Praelati potestas tum ordinis tum iurisdictionis eadem erit 
ac ea quae spectat ad ceteros locorum Ordinarios, ad tramitem iuris com- 
munis. 

6. Quinto quoque anno Praelatus relationem faciet ad Sacram Congre- 
gationem Consistorialem de statu ipsius Praelaturae, servatis servandis et 
iuxta praescriptum ss. canonum, prout ceteri Episcopi, Abbates et Prae- 
lati nullius dioecesis adiguntur; sed insuper singulis omnino annis integram 
relationem de statu oeconomico omnium bonorum quorum administratio- 
nem gerit ad 8. Sedem mittere debebit, iniuncta pariter obligatione recur- 
rendi quoties cuiusque generis negotiorum gravitas, etiam quoad spectat 
temporalem administrationem, id exigat, et firmo sarctoque iure ipsius 
S. Sedis pro libitu quandoque interveniendi in omnia quae respiciunt sive 
statum moralem Praelaturae rerumque omnium quae Praelati potestati ac 
iurisdictioni subiacent, sive temporalem administrationem omnium bono- 
rum quae ad finem singulis proprium cum suis proventibus tributa sunt vel 
in posterum erunt tribuenda. 

7. Sicuti iam mos erat cum Marialibus Aedibus Delegatus Apostolicus 
praesideret, ita Praelato Pompeiano adsidebunt tres viri ex ordine cleri- 
cali, a Sacra Congregatione Consistoriali eligendi, qui eum consilio et opere 
adiuvent in ordinario Praelaturae regimine ac in ordinaria oblationum nec 
non bonorum, ut supra, administratione et erogatione iuxta debitos fines. 
Ex istis unus, qui ad rem designabitur, Praelati absentis vices geret cum 
potestate Vicarii Generalis ad tramitem iuris communis; ac, Praelatura 
vacante, potestatem Vicarii Capitularis assumet, sub immediata tamen 
S. Sedis directione et vigilantia, usque dum alius Praelaturae regendae sit 
praepositus. 

8. Munus tandem advigilandi ut rite Sanctuarium tum in spiritualibus 
tum in temporalibus regatur ac ut oblationes ac bona in finem ad quem 
singula ordinata sunt dirigantur ac administrentur, quodque hactenus par- 
ticulari Patrum Cardinalium Coetui seu Commissioni concreditum fuit, 
etiam in posterum adhuc exercebitur ab illis Patribus Cardinalibus quibus 
a Summo Pontifice commissum erit. 

Quae autem hisce Litteris Apostolica auctoritate a Nobis decreta sunt, 
nulli hominum, nullo unquam tempore ac quacumque ex causa, infringere 
aut iis repugnare vel quomodolibet contraire liceat. Si quis vero, quod 
Deus avertat, hoc attentare praesumpserit, sciat se obnoxium evasurum 

esse poenis a sacris canonibus contra obsistentes exercitio ecclesiasticae 
iurisdictionis statutis. 

Hisce omnibus, ut supra, confirmatis ac constitutis, ad eadem exsecu- 
tioni mandanda deputamus venerabilem fratrem Raphaelem Carolum Rossi, 
Archiepiscopum Thessalonicensem, Sacrae Nostrae Congregationis Consi- 
storialis Adsessorem, eidem tribuentes facultates opportunas ac necessarias, 
etiam subdelegandi, ad effectum de quo agitur, alium virum in ecclesiastica 
dignitate constitutum, ac definitive sententiam dicendi de quavis difficul- 
tate vel oppositione in exsecutionis actu quomodolibet oritura, imposito 
onere ad sacram Congregationem intra sex menses transmittendi authen- 
ticum exemplar peractae exsecutionis. 

Volumus insuper ut harum Litterarum transumptis, etiam impressis, 
manu tamen alicuius notarii publici subscriptis, et sigillo alicuius viri in 
ecclesiastica dignitate constituti munitis, eadem omnino tribuatur fides 
in iudicio et extra illud, quae hisce Litteris Nostris tribueretur, si origina- 
liter exhibitae vel ostensae forent. 

Decernimus denique has praesentes Litteras valituras, contrariis qui- 
buslibet, etiam peculiari et expressa mentione dignis, minime obstantibus. 

Datum Romae apud Sanctum Petrum, anno Domini millesimo nongen- 
tesimo vigesimo sexto, die octava mensis maii, Pontificatus Nostri quinto. 


O. Carp. CAGIANO, be C. Carp. DE LAI, Ep. Sabinen. et Mandelen., 
S. R. E. Cancellarius. 8S. OC. Consistorialis Secretarius. 


Dominicus Jorio, Protonotarius A postolicus. 
Dominicus Spolverini, Protonotarius A postolicus. 
Loco Plumbi 


Reg. in Cane. Ap., vol. XXXIII, n. 34. 

LITTERAE APOSTOLICAE 


I 


VENERABILIS DEI FAMULUS ABBA GHEBRE MICHAEL E CONGREGATIONE 
MISSIONIS A SANCTO VINCENTIO A PAULO SACERDOS BEATUS RENUN- 
TIATUR. 

PIUS PP. XI 


Ad perpetuam rei memoriam. — A primis Ecclesiae saeculis Evangelium 
in Abyssinia nuntiatum fuisse constat, sed cognitum quidem est temporum 
lapsu, a falsis haereticorum doctrinis diffusos, plures praesertim de Divini 
Verbi natura errores, illos in populos irrepsisse. Ut regionem eandem ab hae- 
resi revocarent, iterum iterumque, connisi sunt catholicae Fidei praecones, 
quos inter meminisse iuvat venerabilem Dei famulum Iustinum De Iacobis, 
qui, dimidio saeculo decimo nono Apostolicus Abyssiniae Praefectus, immani 
labore, peruberem conversionum segetem messuit. Plures enim ipse prae- 
stantes genere ac doctrina viros, iam haeresi sordentes, eiuratis erroribus, in 
catholicae Ecclesiae gremium recepit, alumnosque suos verbo atque exemplo 
adeo confirmavit in fide, ut nonnulli eorum gloriosum martyrium pro Christo 
facere non dubitaverint. Horum lectissimo in numero principem locum 
obtinet venerabilis Servus Dei Abba Ghebre Michaél, qui in oppido Dibo 
penes caeruleum Nilum natus, anno MDCCLXXxXxI, Michaélis nomen et 
christianam a parentibus religionem accepit, sed haeresi infectam et a 
catholica Fide scissam. Acri ingenio praeditus, doctorum Abyssinorum scho- 
las coepit celebrare, et brevi gramaticem, poésim, psalterium Sacrasque 
Scripturas didicit, iuxta morem regionis, sed scientiae amore et quasi ar- 
cano virtutis instinctu ductus, monasticam vitam aggressus est. Quare 
celeberrima regionis coenobia lustrat, veteres codices evolvit, praestantio- 
res fama magistros percontatur, et tantos in theologicis disceptationibus 
progressus nanciscitur, ut, florenti licet aetate, doctissimi viri famam sibi 
comparaverit, et dignus habitus sit, qui magisterium publice exerceret. Ca- 
stitatem interea servat religiose, neque carnis indulget illecebris, ut faci- 
lius ad divinarum rerum commentationem animum extolleret. Sed cum 
animadvertisset tres in Abyssinia scholas sive sectas vigere, quae de Chri- 
sti natura doctrinas omnino diversas profitebantur, impensiore flagravit 
desiderio veritatem germanam agnoscendi. Deperdito studio verum quae- 


| 
| 


408 Acta Apostolicae Sedis - Commentarium Offciale 


renti, veri nuncius obviam venit. Etenim Michaél dum piam ad Palaesti- 
nae Loca sancta peregrinationem capessere studet, et ad Rubri Maris oras 
properat, Aduae novit praefatum Iustinum de Iacobis e congregatione Mis- 
sionis, qui anno MDCCCXXXIX in Aethiopiam venerat, ut veram fidem deer- 
rantibus ostenderet, animasque Christo lucrifaceret. Hic fervidum Michaé- 
lis ingenium, non minus quam validam doctrinam nativamque virtutem, 
ac pietatem demiratus, cum eo amicitiam ultro iniit, et plures de catholi- 
cae doctrinae veritate disserendi nactus occasiones, errores veteres ex 
animo Michaélis penitus exstirpavit, omniaque dubia atque anxietates sol- 
vit, effecitque ut post iter Romanum, ad catholicae fidei centrum, et Terrae 
sanctae visitationem, in patriam redux Michaél, rite abiurata haeresi, in 
Ecclesiae Romanae sinum reciperetur. Annum agebat aetatis suae quinqua- 
gesimum venerabilis Servus Dei, Abba Ghebre Michaél, cum veritatem 
illam, quam intento studio tot annos inquisiverat, laeto non minus quam 
forti pectore amplexus est. Haud enim ignorabat teterrimum odium, quo 
schismatici, praesertim monachi, quos inter diversatus erat, catholicae 
religionis asseclas et administros prosequebantur, et probe noverat, quae 
sibi oppetienda discrimina forent. Sed propositi tenax, magistri sui Iustini 
socius laborum atque adiutor, catholicae Fidei dogmata ac praecepta in 
scholis apostolicae praefecturae docet, errores haereticorum oppugnat, 
mores damnat. Conversionis nuntio accepto, episcopus schismaticus, no- 
mine Salama, ira exarsit, et Michaélem, apostolici ministerii curis inten- 
tum, missis satellitibus, in captivitatem adducit; Dei Famulum fidei for- 
mulae adhaerere renuentem, quam ipse tuebatur, in arctam custodiam 
coniicit. Tres fere post menses a carcere liberatus redit ad Iustinum, et di- 
gnus a Praefecto Apostolico habitus est, qui sacerdotium iniret; ita ut 
anno MDCCCLI, caelesti perfusus gaudio, Venerabilis Servus Dei salutarem 
hostiam prima vice litaverit. Mox in Congregationem Missionis a Sancto 
Vincentio a Paulo cooptatus, proficiscitur Gondar versus, civitatem haere- 
ticorum abyssinorum praecipuam sedem ac propugnaculum, ut Romanam 
Fidem palam inferret populo, magistros schismaticos refutaret atque etiam 
penes nobiles viros et regios administros catholicae fidei veritatem propu- 
gnaret. Verum, depulso legitimo Rege, ad Romanam Fidem excipiendam 
propenso, Imperii Abyssinici summam per nefas occupaverat Theodorus, 
acerrimus catholicae veritatis hostis, qui in apertam ruit catholicae Fidei 
administrorum insectationem. Pulsis itaque per vim extra Abyssiniae 
fines Europaeis Missionariis, iussu schismatici episcopi, denuo Venerabi- 
lis Dei Famulus comprehenditur, qui, immani ligneo compede vinctus, 
teterrimum in carcerem coniicitur, ibique plures menses inedia et squa- 
lore conflictatur. Perfidus schismaticus praesul, ut a Romana fide descisce- 


| 


Acta Pit PP. XI 409 


ret, haud semel Michaélem tentavit, tum libertatis spe, tum metu tormen- 
torum; sed strenuus Fidei adsertor iugiter se potius paratum exhibuit ad 
cruciatus perasperos tolerandos, quam ad iniuriam vel minimam Deo 
irrogandam. Carceris ac passionis socios interea solatur, atque in fide, verbo 
atque exemplo confirmat, Venerabilis Dei Servus, donec ad Theodori Regis 
tribunal rapitur. Heic religionis nostrae veritatem aperte professus, virgis 
caeditur, sed maiorem Dei Servus in patiendo fortitudinem, quam satel- 
lites in percutiendo saevitatem, ostendit. Fessis enim diro labore carnifi- 
cibus strenuus Dei pugil irridet, dum aestuans ira tyrannus novos subdit 
tortores, qui Martyris constantiam frangant. Verberibus attritus neci 
postea damnatus est; iamque ballistis igneis conficiendus ad supplicii 
extremi locum trahebatur, cum, Angli consulis intercessione, commutata 
poena in custodiam perpetuam, denuo in carcerem detruditur. E carceribus 
deinceps eductus, catenis oneratus, regias copias sequi pedes adactus est. 
Sed perdifficili in itinere, dum ab inhumanis satellitibus inter calones 
atque impedimenta per vim raptatur, flagellis, siti, ac fame iam semiani- 
mis, dysenterico morbo confectus, invictam animam efflavit, terdecim 
post menses saevissimae passionis, optatissima Martyrum palma potitus, 
vertente anno millesimo octingentesimo quinquagesimo quinto, aetatis 
suae quarto supra sexagesimum. Praenobilis huius martyrii fama longe 
lateque percrebuit, et de Beatorum caelitum honoribus Venerabili Dei 
Famulo tribuendis flagrans erat christifidelium omnium desiderium, sed 
adversa locorum adiuncta cunctationem imposuere; donec adornatis ordi- 
nariis processibus omnibusque rei momentis mature perpensis, rec. me. 
Benedictus Pp. XV, decreto edito die xxv m. ianuarii an. MDCCCCXX, 
introductionis Causae Commissionem obsignavit. Continuo posita quae- 
stio est de martyrio, martyriique causa, et quum constiterit luculenter, 
ipsius Venerabilis Servi Dei internecionem in odium catholicae Fidei eve- 
nisse, et solam Fidem fuisse illius causam, Nos sollemni decreto, undecimo 
calendas iunias huius anni dato, de martyrio martyriique causa Venera- 
bilis Servi Dei Abba Ghebre Michaélis constare declaravimus: cui paullo 
post aliud accessit decretum, quo indultum est, ut, inspecta martyrii 
evidentia, a probandis signis seu miraculis in specie causae actores soluti 
essent, prout in iure sancitum est. Cum igitur de martyrio constaret, ad 
rem perficiendam illud supererat, ut Sacrorum Rituum Cardinales et Con- 
sultores rogarentur, an, stante approbatione martyrii martyriique causae, 
nec non dispensatione a signis sive miraculis, tuto procedi posse censerent 
ad sollemnem ipsius Venerabilis Dei Famuli Beatificationem. Hoc praesti- 
tit dilectus filius Noster Caietanus Sanctae Romanae Ecclesiae Diaconus 
Cardinalis Bisleti, Causae Relator, in universo Sacrae Rituum Congrega- 

tionis coetu calendis iuniis huius anni coram Nobis in Vaticanis Aedibus 
coacto, omnesque tam Cardinales, quam Patres Consultores, qui aderant, 
unanimi consensu affirmative responderunt. Nos tamen in tanti momenti 
re Nostram aperire mentem distulimus, donec a Patre luminum caelestis 
sapientiae auxilium impetraremus. Quod cum impensis precibus fecisse- 
mus, tandem faustissima die, qua annua sollemnia in honorem Sanctissimi 
Corporis Christi peraguntur, nempe tertio nonas iunias labentis anni, eu- 
charistico Sacro rite litato, accitis adstantibusque VV. FF. NN. Antonio 
Sanctae Romanae Ecclesiae Cardinali Vico, Episcopo Portuensi et Sanctae 
Rufinae, SS. Rituum Congregationis Praefecto, et Caietano Sanctae Roma- 
nae Ecclesiae Diacono Cardinali Bisleti, Causae Relatore, una cum dile- 
ctis filiis Angelo Mariani, eiusdem SS. Rituum Congregationis Secretario, 
nec non Carolo Salotti Sanctae Fidei Promotore generali, sollemniter 
ediximus tuto procedi posse ad supralaudati Venerabilis Dei Famuli Beatifica- 
tionem. Quae cum ita sint, Nos, precibus etiam permoti universae religiosae 
familiae Congregationis Missionis a Sancto Vincentio a Paulo, auctoritate 
Nostra Apostolica, praesentium Litterarum tenore, facultatem facimus ut 
Venerabilis Servus Dei Abba Ghebre Michaél, sacerdos e Congregatione Mis- 
sionis a Sancto Vincentio a Paulo, Beatus in posterum appelletur; eius corpus 
sive relliquiae, si quae supersint, non tamen in sollemnibus supplicationi- 
bus deferendae, publicae fidelium venerationi proponantur, atque imagines 
radiis decorentur. Insuper, eadem Nostra auctoritate, concedimus ut de 
illo recitetur Officium et Missa celebretur de Communi Martyrum, iuxta 
Rubricas Missalis et Breviarii Romani. Eiusmodi vero Officii recitationem 
et Missae celebrationem fieri dumtaxat concedimus intra limites vicariatus 
apostolici Abyssiniae, sive Erythreae, nec non in omnibus templis ac sacel- 
lis ubique terrarum sitis, quae pertineant ad Congregationem Missionis 
Sancti Vincentii a Paulo, ab omnibus fidelibus tam saecularibus quam regu- 
laribus, qui Horas canonicas recitare teneantur, et, quod ad Missas attinet, 
ab omnibus sacerdotibus confluentibus ad templa in quibus Beati ipsius 
Martyris festum agatur. Denique largimur ut sollemnia Beatificationis 
Martyris ipsius peragantur cum Officio et Missa duplicis maioris ritus, idque 
fieri concedimus in memoratis vicariatibus apostolicis, et in templis sive 
sacellis, quae nominavimus, die per Ordinarium designando, intra annum, 
postquam eadem sollemnia in Patriarchali Vaticana Basilica fuerint rite 
celebrata. Non obstantibus Constitutionibus et ordinationibus Apostoli- 
cis, nec non decretis de non cultu editis ceterisque contrariis quibuscumque. 
Volumus autem ut harum Litterarum exemplis sive transumptis etiam im- 
pressis, dummodo manu Sacrorum Rituum Congregationis Secretarii sub- 
scripta et Praefecti sigillo munita sint, in disceptationibus, etiam iudicia- 

libus eadem prorsus fides adhibeatur, quae Nostrae voluntatis significationi, 
his ostensis Litteris, haberetur. 

Datum Romae, apud Sanctum Petrum, sub anulo Piscatoris, die 11 
mensis octobris, an. MDCCCCXXVI, Pontificatus Nostri quinto. 


P. CaRD. GASPARRI, a Secretis Status. 


II 


VENERABILES SERVI DEI SAC. EMMANUEL RUIZ ET SEPTEM SOCII, O. F. M. 
ITEMQUE TRES GERMANI VEN. FRANCISCUS, MOOTI, RAPHAEL MASSABKI, 
VIRI MARONITAE, MARTYRES DAMASCI, BEATI RENUNTIANTUR. 


PIUS PP. XI 


Ad perpetuam rei memoriam. — Contingit ex auspicato ut hoc anno, his 
quidem diebus quibus, in universo terrarum orbe, in honorem Sancti Fran- 
cisci Assisiensis septimo exeunte saeculo ab ipsius obitu, centenariae festi- 
vitates habentur, octo inclyti eiusdem Sancti alumni, qui hac nostra aetate 
pro Christi fide asserenda sanguinem effuderunt, ad Beatorum Martyrum 
honores sollemni ritu promoveantur. Invicti ipsi heroes anno MDCCCLX 
in coenobio Damasceno, Custodiae Terrae Sanctae spirituali foedere adiun- 
cto, a barbaris Turcarum cohortibus in odium Fidei necati, gloriosum in 
conspectu Domini martyrium fecerunt. Horum primus Emmanuel Ruiz, 
natione Hispanus, anno MDCCCXXV religiosum Francisci sagum susceperat, 
et sacerdos, ad infidelibus praedicandum Christi verbum se vocatum per- 
sentiens, ad Terrae Sanctae Missiones venerat et post exantlatos uberrimo 
cum fructu plures per annos apostolicos labores, singulari prudentia ac 
sanctitatis opinione, Damascenum coenobium moderabatur. Alter Carme- 
lus Volta, Hispanus et ipse, in Valentina provincia, eodem anno MDCCCXXV, 
Minorum Fratrum Ordinem ingressus, atque in Palaestinam missus, uti 
arabicae linguae scitissimus, iuvenum Missionariorum magister Dama- 
sci renuntiatus fuerat. Tertius Engelbertus Kolland e provincia Tirolensi, 
tam eximiae sanctitatis morumque innocentiae, quam acris ingenii vir, 
qui diuturni voti compos factus, Damascum ad sacras Missiones venerat, 
praefati Emmanuelis in pastorali munere indefessus adiutor. Quartus 
Nicanor Ascanius, ab Arabis compellatus Ioseph, e provincia Castellana 
qui viginti post annos actuosi in Hispania sacerdotalis ministerii, utpote 

disertissimus divini Verbi praeco, venerat in Palaestinam, ut etiam ibidem 
praedivitem meteret in agro Dominico segetem. Quintus ac sextus fuerunt 
Nicolaus Alberca ex Andalusia, Petrus Soler e provincia Murciana, exi- 
miae virtutis viri, alter anno MDCCCXxXx natus, alter anno MDCCCXXVII, 
qui, florente iuventute Minoriticum Ordinem professi, et Palaestinae Mis- 
siones nacti, ad arabicae linguae studium Damasci incumbebant. Hos incly- 
tos sacerdotes duo laici fratres comitantur, Franciscus Pinazo d’Arpuentes 
et Ioannes Iacobus Fernandez, Hispani ambo, qui, pietate non minus quam 
humilitatis spiritu fulgentes, in coenobio Damasceno famulatui addicti, 
officii sui partes diligentissime ac singulari obedientia implebant. Hos 
omnes, consuetis piis operibus intentos, teterrima illa intercepit adversus 
christianos insectatio, quae die x m. iulii anno MDCCCLX ab infensis Chri- 
sti Fidei hostibus excitata, Damasci ex improviso exarsit, et immanes 
ruinas, incendia, rapinas caedesque intulit. Etenim efferatae Turcarum 
turmae in coenobium irrumpunt et primum in Emmanuelem Ruiz sae- 
viunt, qui de imminenti clade monitus, sacramentali absolutione firmatis 
ad constantiam sociis, venerat in ecclesiam ad sacras species sumendas, «ne 
eanibus rabidis proderet caelestia membra». Ipse ante aram principem 
flexis genibus orans, ut a Fide descisceret frustra excitatus, ferro obtrun- 
catur. Carmelus Volta, et ipse ut Mahometanam reéligionem amplecteretur 
iterum iterumque invitatus, clava percussus conficitur. Petrus Soler, dum 
se christianum profitetur, gladio transverberatur. Nicolaus Alberca, post- 
quam aperte declaraverat se millies mori malle quam desciscere a Fide, 
igneae ballistae ictu interficitur. Engelbertus Kolland, qui a religiosa domo 
aufugerat, seque primo caedis discrimini eripere potuerat, ab insectatoribus 
comprehensus, atque ad apostasiam incassum tentatus, securi percussus 
iacuit. Tandem Ascanius Nicanor in superiore coenobii contignatione detectus 
et caesus, et ipse parem cum sociis martyrii sortem invenit. Duo vero fra- 
tres laici Franciscus Pinazo et Ioannes Iacobus Fernandez, qui in turrim 
campanariam confugerant, a satellitibus fustibus ac ferro petiti, elatis 
ad caelum manibus orarunt, donec praecipiti lapsu a turris fastigio deiecti, 
gloriosa Martyrum palma potiti sunt. At non solum octo ipsis S. Francisci 
filiis contigit illa die pro Christo mortem oppetere; Turcarum enim furor 
in germanos etiam fratres Franciscum, Mootium, et Raphaelem Massabki, 
catholicos viros Maronitas, exarsit. Eorumdem primus, septuaginta annos 
natus, Franciscus, conspicuo divitiarum non minus quam christianarum 
virtutum patrimonio abundabat, proptereaque apud omnes Damasci 
cives optima existimatione florebat. Alter, Mootius, integerrimus pater- 
familias sicut frater Franciscus, relicta mercatura, quam honeste iam exer- 
cuerat, pietatis operibus deditus, in Franciscalis coenobii schola arabicam 

linguam tradebat. Tertius denique, Raphaél, caelebs, se totum orationi tra- 
dens vitamque asceticam agens, cotidie templum Fratrum Franciscanorum 
celebrabat. Iidem ne patres Franciscales in periculo desererent, primo 
tumultus sonitu ad coenobium accurrunt, ibique, Eucharisticis dapibus 
refecti, una cum Religiosis ante aram orantes, natorum reique familiaris 
immemores, mortem fortiter exspectarunt. Comprehensi a Mahumetanis 
in ecclesiam irrumpentibus se Christianos esse et pro Christi Fide ultro 
morituros profitentur, et continuo, ante maioris altaris gradus ipsius templi, 
ferreis clavis mactati sunt. Post horrendam hanc caedem, Mahumetanorum 
ferociae victimae Servi Dei tanquam Christi Martyres in odium Fidei 
perempti haberi coepti sunt; quapropter primum causa inchoata est de 
Beatorum Martyrum honoribus decernendis octo Minoriticae familiae 
alumnis, et Decessor Noster rec. me. Leo PP. XIII, die xvul m. decembris 
an. MDCCCLXXXxvV introductionis Causae Commissionem sua manu obsi- 
gnavit. Postea cum penes Sacrorum Rituum Congregationem proposita 
quaestio sit de martyrio martyriique causa nec non de signis sive mira- 
culis, et profecto constiterit eorundem octo Servorum Dei e Franciscali 
familia internecionem apprime evenisse in odium christiani nominis, et 
solam Fidem fuisse causam illius, Nos sollemni decreto, sexto nonas maias 
anno millesimo nongentesimo vicesimo sexto, de martyrio et causa martyrii 
Emmanuelis Ruiz et septem sociorum constare declaravimus. Super signis 
sive miraculis de more dispensatum est. Cum igitur de martyrio martyriique 
causa constaret, illud supererat ut Sacrorum Rituum Cardinales et 
Consultores rogarentur an tuto procedi posse censerent ad sollemnem 
eorundem octo Servorum Dei Beatificationem. Hoc praestitit venera- 
bilis frater Noster Ianuarius Granito Pignatelli di Belmonte, Epi- 
scopus Albanensis, Causae Relator, in generali Sacrorum Rituum coetu 
coram Nobis in Vaticanis aedibus habito duodevicesima die m. iunii vol- 
ventis anni, omnesque tum Cardinales tum qui aderant Patres Consultores 
affirmative responderunt. Nos vero die tantum Pentecostes pervigilio, 
nempe undecimo calendas ijulias huius anni, eucharistico Sacro rite litato, 
accitis adstantibusque VV. FF. NN. Antonio Sanctae Romanae Ecclesiae 
Cardinali Vico, Episcopo Portuensi ac Sanctae Rufinae, Sacrorum Rituum 
Congregationis Praefecto, et Ianuario Sanctae Romanae Ecclesiae Cardi- 
nali Granito di Belmonte, Episcopo Albanensi, Causae Relatore, una cum 
dilectis filiis Angelo Mariani, ipsius Sacrorum Rituum Congregationis a 
secretis, et Carolo Salotti, Sanctae Fidei Promotore generali, sollemniter 
ediximus tuto procedi posse ad ipsorum octo seraphicae familiae alumnorum 
Beatificationem. Cum igitur esset de eorundem prolatum iudicium, vene- 
rabilis frater Bechara Chemali, Archiepiscopus Maronitarum Damascenus, 

vota quoque exprimens Patriarcharum Episcoporumque Orientalium, 
Nos enixis precibus flagitavit ut etiam tribus germanis Massabki, una 
eademque ac praefati Religiosi Franciscales caede, in odium Fidei perem- 
ptis, Beatorum caelitum honores decernerentur. Nos autem hisce votis 
concedere volentes, etiam de trium Dei eorundem Famulorum martyrio 
iuridicum Damasci processum institui iussimus; cumque de martyrio mar- 
tyriique causa constitisset, praeviis decreto Sacrae Rituum Congregationis 
solito, die v huius mensis dato, nec non dispensatione a signis uti de iure, 
die tandem septima vertentis octobris ipsis quoque tribus Dei Famulis 
Beatorum caelitum honores tribuendos tuto decrevimus. Quae cum ita 
sint, Nos, precibus permoti universae Minorum Ordinis Fratrum religiosae 
familiae, simulque Archiepiscopi Damasceni ceterorumque Antistitum 
Orientalium, clerique et fidelium Maronitarum, apostolica Nostra aucto- 
ritate, praesentium vi, facultatem facimus ut Venerabiles Servi Dei Em- 
manuel Ruiz, Carmelus Volta, Engelbertus Kolland, Nicanor Ascanius, 
Nicolaus Alberca, et Petrus Soler, sacerdotes, Franciscus Pinazo d’Arpuen- 
tes et Ioannes Iacobus Fernandez, Fratres laici, ex Ordine Minorum, item- 
que tres germani fratres maronitae Franciscus, Mooti, et Raphaél Massabki 
Beati in posterum appellentur, eorumque corpora et relliquiae, si exstant, 
non tamen in sollemnibus supplicationibus deferenda, publicae fidelium 
venerationi proponantur, atque imagines eorumdem radiis decorentur. 
Insuper, eadem Nostra auctoritate, concedimus ut de illis recitetur Offi- 
cium et Missa celebretur de communi Martyrum iuxta Rubricas Missalis 
et Breviarii Romani. Eiusmodi vero Officii recitationem et Missae celebra- 
tionem fieri dumiaxat concedimus in dioecesibus in quibus iidem Servi 
Dei respective nati sunt, pariterque intra fines archidioecesis Damasce- 
nae Maronitarum atque in omnibus templis ac sacellis, ubique terrarum 
sitis, coenobiis adiectis, quae ad Minorum Fratrum familiam pertineant, 
ab omnibus fidelibus tam saecularibus quam regularibus, qui Horas cano- 
nicas recitare teneantur, et, quod ad Missas attinet, a sacerdotibus con- 
fluentibus ad templa in quibus Beatorum ipsorum Martyrum festum cele- 
bratur. Denique largimur ut sollemnia Beatificationis eorundem Famulo- 
rum Dei peragantur cum Officio et Missa duplicis maioris ritus: idque fieri 
concedimus in praedictis dioecesibus ac templis sive oratoriis, quae nomi- 
navimus, die per Ordinarium designando, intra annum postquam eadem 
sollemnia in Patriarchali Basilica Vaticana celebrata fuerint. Non obstan- 
tibus Constitutionibus et ordinationibus Apostolicis, nec non decretis de 
non cultu editis ceterisque contrariis quibuslibet. Volumus autem ut harum 
Litterarum exemplis etiam impressis, dummodo manu Secretarii Sacrorum 
Rituum Congregationis subscripta, et Praefecti sigillo munita sint, in 

disceptationibus etiam indicialibus eadem prorsus fides adhibeatur, quae 
Nostrae voluntatis significationi his ostensis Litteris haberetur. 

Datum Romae, apud Sanctum Petrum, sub anulo Piscatoris, die x 
mensis octobris an. MDCCCCXXvVI, Pontificatus Nostri quinto. 


P. Card. GASPARRI, a Secretis Status. 


VENERABILES SERVI DEI IOANNES MARIA DU LAU, ARCHIEPISCOPUS ARELA- 
LATENSIS, FRANCISCUS IOSEPH DE LA ROCHEFOUCAULD, EPISCOPUS BEL- 
LOVACENSIS, PETRUS LUDOVICUS DE LA ROCHEFOUCAULD, EPISCOPUS 
SANTONENSIS ET CLXXXVII SOCII, OMNES PARISIIS ODIUM FIDEI INTE- 
REMPTI, BEATI RENUNTIANTUR. 


PIUS PP. XI 


Ad perpetuam rei memoriam. — Teterrima ac miseranda seditio, 
rerumque publicarum eversio, quae labente saeculo decimo octavo per 
Galliam exorta, sacra omnia ac profana miscuit, non modo in Regem 
ac nobiles, sed praecipue in Ecclesiam Ecclesiaeque ministros saevit. 
Profligatissimi enim homines, rerum summa per nefas potiti, falsa sub 
philosophiae specie, odium, quo adversus Ecclesiam aestuabant fucati, 
totis viribus christianum nomen penitus abdere connisi sunt. Quare 
contra Antistites sacrorum, Praesules ac sacerdotes iniquas saecula- 
rizationis leges detrectantes fidemque catholicam profitentes, vesanus 
furor exarsit, veterumque persecutionum tempora renovari visa sunt, ita ut 
immaculata sponsa Dei, Ecclesia, novis itemque gloriosis Martyrum coronis 
effulserit. Et re quidem vera Parisiis, horrenda illa et communi populo- 
rum consensu perpetuo exsecrata caedes, quae ineunte mense septem- 
bri anni MDCCLXxXxxII coenobium Carmelitarum, Seminarium Sancti Fir- 
mini, Abbatiam Sancti Germani, et carcerem vulgo La Force, tanto ac 
tam nobili sanguine infecit, iure meritoque compellari potest verum ac 
sollemne invictorum Christi heroum in odium fidei interemptorum Marty- 
rium. Tres in eadem internecione ceciderunt Antistites. Primus Ioannes 
Maria du Lau, in dioecesi Petrocoricensi anno MDCCXXXVIII natus, qui, ad 
archiepiscopalem sedem Arelatensem evectus, in eadem Ecclesia regenda 
Caroli Borromaei Mediolanensis Archiepiscopi virtutum aemulator exstitit, 
et cum venisset Lutetiam Parisiorum, et civilis constitutionis iniquum 
jusiurandum elicere renuisset, in Carmelitarum coenobium, immutatum.in 

carcerem, detrusus, ab impiis sicariis gladio transfossus est. Alter Franci- 
scus Iosephus de la Rochefoucauld, natus anno MDCCXXXVI in dioecesi 
Engolismensi, qui, Bellovacensis Episcopus renuntiatus, doctrina non minus 
quam caritate insignis, omnia bona sua pauperibus diribuit, et cum verbo 
et scriptis catholicam fidem professus, iuramentum refutasset, in coenobium 
Carmelitarum et ipse detrusus, lethali vulnere accepto, supra corpus ger- 
mani fratris, iam occisi, exanimis occubuit. Tertius Petrus Aloisius de la 
Rochefoucauld, praedicti Episcopi frater, anno MDCCXXXXIV natus, qui 
Santonensem episcopalem sedem obtinebat, et fidei vindex acerrimus 
Jansenistarum errores reprobaverat. Cum fratre Bellovacensi Episcopo 
comprehensus, iuramento negato, a satellitibus iugulatur. Una cum tribus 
hisce Praesulibus, quamplures interfecti sunt sacerdotes tam saeculares 
quam regulares, vicarii, parochi, canonici, et nonnulli quidem fideles publi- 
corum munerum dignitate clari. Hos omnes in odium fidei necatos fuisse 
constat. Nam carnifices, pro tribunali sedentes, vel singulos appellabant et 
iussum negantes iuramentum, illico adstantibus sicariis, proximo in atrio, 
vel etiam eos, spreta quacumque processus iuridici specie, mactandos 
clavis ferroque iugulandos tradebant. Continuo igitur appellari Martyres 
coepti sunt a coaevis et posteris praeclarissimi hi fidei adsertores; et percrebre- 
scente in dies sanctitatis et martyrii fama de Beatorum Martyrum honoribus 
ipsis Servis Dei tribuendis Causa inchoata est. Die vero xvI m. ianuarii 
an. MDCCCCXVI rec. me. Decessor Noster Benedictus PP. XV introductionis 
Causae Commissionem obsignavit. Proposita autem de martyrio quaestione 
cum omnibus nominibus constitisset tam trium nominatorum Antistitum 
quam centum octoginta et octo sociorum, quorum nomina inferius recensen- 
tur, internecionem in odium christiani nominis evenisse et solam fidem fuisse 
illius causam, Nos, sollemni decreto calendis octobribus anni vertentis dato, 
de martyrio martyriique causa eorundem centum nonaginta et unius venera- 
bilium Servorum Dei constare ediximus. Cum igitur esset de martyrio pro- 
latum iudicium, illud supererat discutiendum, nimirum ut Sacrorum Rituum 
Cardinales, et Consultores rogarentur an, stante approbatione martyrii mar- 
tyriique causa, nec non dispensatione a signis, tuto procedi posse censerent 
ad sollemnem eorundem Venerabilium Servorum Dei Beatificationem. Hoc 
praestitit venerabilis frater Noster Vincentius Sanctae Romanae Ecclesiae 
Cardinalis Vannutelli, Episcopus Ostiensis et Praenestinus, Sacri Conlegii 
Decanus, Causae Relator, in generalibus comitiis coram Nobis in Vaticanis 
aedibus habitis, die V m. octobris huius anni, omnesque tam Cardinales quam 
qui aderant Patres Consultores unanimi consensu affirmative responderunt. 
Nos tamen in tanti momenti re Nostram aperire mentem distulimus, donec a 
Patre luminum caelestis sapientiae auxilium impetraremus. Quod cum im- 

pensis precibus fecissemus, tandem, die vil huius mensis et anni, eucha- 
ristico Sacro rite litato, accitis adstantibusque venerabilibus fratribus 
Nostris Antonio Sanctae Romanae Ecclesiae Cardinali Vico, Episcopo Por- 
tuensi ac Sanctae Rufinae, Sacrorum Rituum Congregationi Praefecto, 
et Vincentio Sanctae Romanae Ecclesiae Cardinali Vannutelli, Episcopo 
Ostiensi ac Praenestino, Sacri Conlegii Decano, Relatore Causae, nec non 
dilectis filiis Angelo Mariani, ipsius Congregationis Sacrorum Rituum a 
secretis, et Carolo Salotti, Fidei Promotore generali, sollemniter ediximus 
tuto procedi posse ad sollemnem Beatificationem Venerabilium Dei Servo- 
rum qui infra nominantur. Quae cum ita sint, precibus etiam permoti 
Archiepiscopi Parisiensis atque Archiepiscoporum et Episcoporum omnium 
Galliae, et cleri tam saecularis quam regularis nationis illius, apostolica 
Nostra auctoritate, praesentium Litterarum vi, facultatem facimus ut Beati 
in posterum appellentur nonaginta quinque Servi Dei in coenobio Carme- 
litarum necati, nempe I. Ioannes Maria du Lau, Archiepiscopus Arelaten- 
sis. II. Franciscus Iosephus de la Rochefoucauld, Episcopus Bellovacen- 
sis. III. Petrus Ludovicus de la Rochefoucauld, Episcopus Santonensis. 
IV. Vincentius Abraham, sacerdos, in dioecesi Rhemensi parochus. V. An- 
dreas Angar, paroeciae Parisiensis ad Sancti Salvatoris vicarius. VI. loannes 
Baptista Claudius Aubert, paroeciae Dominae Nostrae, in oppido Pontoise 
Versaliensis dioecesis curio. VII. Franciscus Balmain, in dioecesi Nivernensi 
ortus, iam Societatis Iesu sodalis, Parisiis degens. VIII. Ioannes Petrus 
Bangue, in dioecesi Bisuntina natus, nosocomii Parisiensis Sancti Iacobi 
a sacris. IX. Ambrosius Augustinus Chevreux, Congregationis Benedictinae 
a Sancto Mauro Parisiis summus moderator. X. Ludovicus Barreau de La 
Touche, eiusdem Congregationis monachus. XI. Renatus Iulianus Massey, 
ipsius Congregationis monachus. XII. Ludovicus Franciscus Andreas Bar- 
ret, e dioecesi Avenionensi sacerdos, paroeciae Parisiensi ad 8S. Rochi addi- 
ctus. XIII. losephus Bécavin e dioecesi Nannetensi sacerdos. XIV. Caro- 
lus Jeremias Béraud du Pérou, in dioecesi Rupellensi ortus, Societatis Iesu 
iam sodalis, postea Eudista. XV. Robertus le Bis, e dioecesi Constantiensi, 
ad S. Dionysii in oppido Briis sous Forges parochus. XVI. Iacobus Iulius 
Bonnaud, in archidioecesi 8S. Dominici ortus, Societatis Iesu iam sodalis, 
Vicarius generalis Lugdunensis. X VII. Ioannes Antonius Savine, in dioe- 
cesi Vapicensi natus, moderator sodalitatis clericorum Sancti Sulpicii. 
XVIII. Ludovicus Alexius Mathias Boubert, Ambianensi in dioecesi natus, 
diaconus, oeconomus sodalitatis clericorum Sancti Sulpicii. XIX. Ioannes 
Antonius Hyacinthus Boucharence de Chaumeils, Aniciensi in dioecesi natus, 
Vicarius generalis Vivariensis. XX. Ioannes Franciscus Bousquet, Carcas- 
sonensi in dioecesi ortus, presbyter Parisiis commorans. XXI. Ioannes 

Franciscus Burté, Ordinis Minorum Conventualium, Parisiis, Procura- 
tor. XXII. Claudius Cayx-Dumas, e dioecesi Cadurcensi, Societatis Iesu 
iam sodalis, Ursulinarum Virginum ad Sancti Claudii Versaliensi in dioe- 
cesi moderator. XXIII. Ioannes Charton de Millou, Lugduni natus, iam 
Societatis Iesu alumnus, religiosarum a SSmo Sacramento Parisiis confes- 
sarius. XXIV. Claudius Chaudet, e dioecesi Aquensi, paroeciae Parisiensi 
ad Sancti Nicolai de Campis addictus. X XV. Nicolaus Clairet, e dioecesi 
Constantiensi, a sacris in nosocomio Parisiensi incurabilium. X XVI. Iaco- 
bus Alexander Menuret, in dioecesi Valentinensi natus, praepositus domui 
Sancti Francisci Salesii in oppido Issy, penes civitatem Parisiensem. 
XXVII. Claudius Colin, superior hospitii et cappellanus ad altare Sancti 
Eutropii ad Nostrae Dominae, Lutetiae Parisiorum. XX VIII. Petrus Ludo- 
vicus Ioseph Verrier, e dioecesi Cameracensi, presbyter domus Sancti Fran- 
cisci Salesii in oppido Issy. X XIX. Bernardus Franciscus de Cucgac, Tolo- 
sanae archidioecesis, e societate Sancti Sulpicii, moderator Seminarii philo- 
sophici Parisiis. XXX. Franciscus Dardan, e dioecesi Nanceiensi, alumnis 
ephebei Sanctae Barbarae a sacris confessionibus, Parisiis. XX XI. Guil- 
lelmus Antonius Delfaut, iam Societatis Iesu sodalis, archipresbyter in 
dioecesi Petrocoricensi. XX XII. Maturinus Victor Deruelle, Parisiis, paroe- 
ciae ad Sancti Gervasii presbyter. XX XIII. Gabriel Desprez de Roche, in 
dioecesi Nivernensi ortus, Vicarius generalis Parisiensis. XXXIV. Thomas 
Nicolaus Dubray, in dioecesi Bellovacensi natus, sodalitatis Sancti Sulpicii 
sacerdos. XX XV. Thomas Renatus Dubuisson, in dioecesi Vallis Vidonis 
ortus, parochus ad Sancti Dionysii in oppido Barville Aurelianensis dioe- 
cesis. XXXVI. Franciscus Dumasrambaud de Calandelle, dioecesis Lemo- 
vicensis Episcopi a secretis. XX XVII. Henricus Hippolytus Ermés, Pari- 
siis natus, vicarius paroeciae ad S. Andreae des Arcs. XXXVIII. Ar- 
mandus de Foucauld de Pontbriand, e dioecesi Petrocoricensi, Vicarius 
generalis Arelatensis. X X XIX. Claudius Franciscus Gagniéres des Granges, 
Camberiensi in archidioecesi ortus, iam Societatis Iesu sodalis, presbyter 
domus Sancti Francisci Salesii apud Lutetiam Parisiorum. XL. Iacobus 
Gabriel Galais, e dioecesi Andegavensi, e societate Sancti Sulpicii mode- 
rator Seminarii Robertinorum. XLI. Petrus Gauguin, in archidioecesi Turo- 
nensi ortus, e societate Sancti Sulpicii, Issiensi bibliothecae praefectus 
XLII. Ludovicus Laurentius Gaultier, in Rhedonensi archidioecesi natus, 
nosocomii incurabilium Parisiis cappellanus. XLIII. Georgius Girault, in 
archidioecesi Rothomagensi natus (Pater Severinus inter Franciscales So- 
dales Tertii Ordinis), a confessionibus sororum Sanctae Elisabeth Parisiis. 
XLIV. Ioannes Goizet, archipresbyter paroeciae Nostrae Dominae oppidi 
Niort in Pictaviensi dioecesi. XLV. Petrus Landry, vicarius in eadem pa- 

roecia Nostrae Dominue, in dioecesi Pictaviensi. XLVI. Ioannes Philippus 
Marchand, Rupellensi in dioecesi ortus, et ipse vicarius paroeciae Nostrae 
Dominae oppidi Niort in dioecesi Pictaviensi. XLVII. Andreas Grasset de 
Saint Sauveur, natus Marianopoli in Canada, canonicus Ecclesiae cathedralis 
Senonensis. XLVIII. Carolus Franciscus le Gué, Rhedonensis archidioece- 
sis, Societatis Iesu iam sodalis, Parisiis concionator. XLIX. Petrus Michael 
Guerin, e dioecesi Rupellensi, e secietate Sancti Sulpicii, moderator Semi- 
narii Nannetensis. L. Ioannes Antonius Guilleminet, e dioecesi Montis 
Pessulani, vicarius paroeciae ad Sancti Rochi Parisiis. LI. Franciscus Ludo- 
vicus Hébert, e dioecesi Baiocensi, in Congregatione Eudistarum vicarius 
Superioris generalis. LII. Iacobus Stephanus Philippus Hourrier, e dioecesi 
Ambianensi, e sodalitate Sancti Sulpicii, praefectus Seminario de Laon 
Parisiis. LIII. loannes Baptista Jannin, Constantiensi in dioecesi ortus, noso- 
comii Parisiensis de la Salpétriére a sacris. LIV. Ioannes Lacan, e dioecesi 
Ruthenensi, nosocomii a Pietate nuncupati Parisiis a sacris. LV. Claudius 
Antonius Rodulphus Laporte, e dioecesi Corisopitensi, Societatis Iesu iam 
sodalis, vicarius ad Sancti Ludovici, in oppido Brest. LVI. Franciscus Lefranc 
e dioecesi Baiocensi, Eudista, superior Seminarii et Vicarius generalis Con- 
stantiensis dioecesis. LVII. Guillelmus Nicolaus Ludovicus Leclercq, e dioe- 
cesi Atrebatensi, in religione frater Salomon, e sodalibus Scholarum Chri- 
stianarum. LVIII. Oliverius Lefebvre, in dioecesi Baiocensi ortus, nosoco- 
mii Parisiensis a Misericordia nuncupati Parisiis a sacris. LIX. Urbanus 
Lefebvre, ex archidioecesi Turonensi, societatis Missionum ad infideles pre- 
sbyter, addictus postea clero ad Sancti Eustachii Parisiis. LX. Iacobus Ioseph 
Lejardinier des Landes, e dioecesi Sagiensi, parochus ad Sancti Nicolai in 
oppido de la Feuille dioecesis Constantiensis. LXI. Franciscus Caesar 
Londiveau, vicarius paroeciae loci Fvaillé dioecesis Cenomanensis. 
LXII. Ludovicus Longuet, e dioecesi Baiocensi, canonicus ad S. Martini 
Turonensis archidioecesis. . XIII. lacobus Franciscus de Lubersac, e dioecesi 
Petrocoricensi, Victoriae Ludovici XV filiae eleemosynarius. LXIV. Benricus 
Augustus Luzeau de la Mulonniére, in dioecesi Nannetensi ortus, e sodali- 
tate Sancti Sulpicii, moderator Seminarii Andegavensis. LXV. Gaspar 
Claudius Maignien, ex archidioecesi Bisuntina, parochus loci la Villeneuve 
le Roi dioecesis Bellovacensis. LX VI. Ludovicus Mauduit, parochus ad 
Sancti Petri loci Noyers dioecesis Aurelianensis. LXVII. Franciscus 
Ludovicus Méallet de Fargues, e dioecesi Sancti Flori, Vicarius generalis 
dioecesis Claromontensis. LX VIII. Iacobus loannes Le Meunier, in oppido 
Mortagne ad Nostrae Dominae vicarius, dioecesis Sagiensis intra fines. 
LXIX. Ioannes Iacobus Morel (pater Apollinaris inter minores fratres Capu- 
latos nuncupatus) Friburgensi in dioecesi natus, vicarius Germanorum 

in paroecia ad Sancti Sulpicii, Parisiis. LX X. Ioannes Baptista Nativelle, 
e dioecesi Baiocensi, vicarius ad Sancti Martini de Longjumeau dioecesis 
Versaliensis. LX XI. Renatus Nativelle, [oannis praedicti frater, vica- 
rius ad Sancti Dionysii in oppido Argenteuil dioecesis Versaliensis. 
LXXII. Nezel, clericus Parisiis natus, professor apud Sulpicianos Issienses, 
penes Lutetiam Parisiorum. LX XIII. Mathias Augustinus Nogier, e dioe- 
cesi Aniciensi, Parisiensibus Ursulinis a sacris. LX XIV. Ioseph Thomas Pa- 
zery de Thorame, e dioecesi Aquensi, alter a Decano capituli cathedralis 
Blezae. LX XV. Iulius Honoratus Cyprianus Pazery de Thorame, Iosephi 
Thomae praefati frater, Vicarius generalis Tolonensis, in dioecesi Foroiu- 
liensi. LXXVI. Petrus Franciscus Pazery de Thorame, duorum praece- 
dentium Servorum Dei avunculus, Vicarius generalis dioecesis Arelatensis. 
LXXVII. Petrus Ploquin, vicarius in loco Druye archidioecesis Turo- 
nensis. LX XVIII. Ioannes Baptista Michaél Pontus, e dioecesi Constan- 
tiensi, presbyter sodalitatis S. Sulpicii, Parisiis. LX XIX. Renatus Nicolaus 
Poret, e dioecesi Baiocensi, parochus in oppido Boitron dioecesis Sagien- 
sis. LX XX. Iulianus Poulain de Launay, e dioecesi Baiocensi, presbyter 
paroeciae Sanctorum Omnium in archiepiscopali civitate Rhedonensi. 
LXXXI. Petrus Nicolaus Psalmon, ex archidioecesi Rothomagensi, e soda- 
litate Sancti Sulpicii, superior Seminarii de Laon Parisiis. LX X XII. Ioannes 
Robertus Quéneau, in dioecesi Andegavensi oppidi Allonnes parochus. 
LXXXIII. Stephanus Franciscus Deusdedit de Ravinel, e dioecesi Baio- 
nensi, in Seminario Sancti Sulpicii, Parisiis, diaconus. LX XXIV. Iacobus 
Augustinus Robert de Lezardiére, e dioecesi Lucionensi, in Seminario 
Sancti Sulpicii Parisiis diaconus. LXXXV. Claudius Rousseau, Pari- 
siensis, e societate Sancti Sulpicii presbyter, praefectus in Seminario 
de Laon Lutetiae Parisiorum. LXXXVI. Vincentius Iosephus le Rous- 
seau, e dioecesi Corisopitensi, iam sodalis Societatis Iesu, moderator a 
confessionibus sanctimonialium a Visitatione Parisiis. LX XX VII. Fran- 
ciscus Urbanus Salin de Niart, e dioecesi Argentoratensi, canonicus in loco 
Saint Lisier de Conseraus dioeceseos Apamiensis. LX XXVIII. Ioannes 
Henricus Ludovicus Samson, e dioecesi Constantiensi, vicarius in oppido 
Caen dioecesis Baiocensis. LX X XIX. Ioannes Antonius Barnabas Séguin, 
ex archidioecesi Avenionensi, vicarius paroeciae Parisiensis ad Sancti An- 
dreae des Arcs. XC. Ioannes Baptista Maria Tessier, in dioecesi Carnu- 
tensi ortus, presbyter sodalitatis 8S. Sulpicii Parisiis. XCI. Thomas Loup, 
appellatus Bonnotte, iam Societatis Iesu sodalis, in dioecesi Nivernensi 
natus, Ursulinarum Parisiensium confessarius. XCII. Carolus Regis Mat- 
thaeus comes de Valfons de la Calmette, Nemausensi in dioecesi ortus, 
emeritus militiarum dux Parisiis degens. XCIII. Mathurinus Nicolaus de 

la Villecrohain le Bous de Villeneuve, in archidioecesi Rhedonensi natus, 
Societatis Iesu iam sodalis, Monialium a Calvario Parisiis moderator. 
XCIV. Franciscus Vareilhe-Duteil, in dioecesi Lemovicensi natus, iam sodalis 
Societatis Iesu, degens in pia domo S. Francisci Salesii loci Issy, penes 
Lutetiam Parisiorunm. XCV. Iacobus Friteyre-Durvé, in dioecesi Claromon- 
tensi natus, iam sodalis Societatis Iesu, Missionarius Parisiis degens. 

Et similiter septuaginta duo Servi Dei, in Seminario Sancti Firmini, quod 
iam Congregationis a Missione Sancti Vincentii de Paulo domus fuit, ma- 
ctati, videlicet. I. Andreas Abel Alricy, octogenarius sacerdos, in dioecesi Gra- 
tianopolitana natus, e clero ad Sancti Medardi. II. Renatus Maria Andrieux, 
Rhedonensis, iam sodalis Societatis Iesu, superior communitatis ad S. Ni- 
colai du Chardonnet, Parisiis. III. Nicolaus Bize, Versaliensis ortu, Rector 
Seminarii 8. Nicolai du Chardonnet Parisiis. IV. Stephanus Michaél Gillet, 
Parisiensis, presbyter communitatis Parisiensis ad Sancti Nicolai du Char- 
donnet. V. Ludovicus Ioannes Matthaeus Lanier, ortus in dioecesi Vallis 
Vidonis, praefectus in eodem Seminario Sancti Nicolai du Chardonnet. 
VI. Carolus Victor Veret, Sagiensis ortu, diaconus communitatis Sancti 
Nicolai du Chardonnet. VII. Petrus Paulus Balzac, Parisiensis, in paroecia 
ad Sancti Nicolai du Chardonnet, presbyter. VIII. loseph Ludovicus Ovié- 
fve, Parisiensis, apud dictam paroeciam ad Sancti Nicolaidu Chardonnet. 
presbyter. IX. Ioannes Franciscus Maria Benoit, dictus Vourlat, Lugdunen- 
sis ortu, iam Societatis Iesu sodalis, moderator spiritualis sanctimonialium 
a perpetua Adoratione SSmi Sacramenti. X. Ioannes Carolus Maria Ber- 
nard, e dioecesi Nannetensi, canonicus regularis, et curator bibliothe- 
cae penes abbatiam Sancti Victoris, Parisiis. XI. Michael Andreas Silvester 
Binard, ortus in dioecesi Constantiensi, Parisiis in Conlegio Navar- 
rensi doctor. XII. Claudius Bochot, ortus in dioecesi Trecensi, mode- 
rator Patrum a Doctrina Christiana Parisiis. XIII. Eustachius Felix, in 
eadem dioecesi natus, procurator Patrum a Doctrina Christiana Parisiis. 
XIV. Ioannes Franciscus Bonnel de Pradal, in dioecesi Apamiensi ortus, ca- 
nonicus regularis ad Sanctae Genovefae Parisiis. XV. Claudius Ponse, e dioe- 
cesi Aniciensi, canonicus regularis Sanctae Genovefae Parisiis. X VI. Petrus 
Bonsé, Parisiensis, parochus ad Sancti Sulpicii in oppido Wassy dioece- 
sis Versaliensis. X VII. Petrus Briquet, e dioecesi Suessionensi, theologiae 
doctor in Conlegio Navarrae Parisiis. X VIII. Petrus Brisse, e dioecesi Bel- 
lovacensi, templi cathedralis canonicus, maior poenitentiarius. XIX. Caro- 
lus Carnus, e dioecesi Ruthenensi, in Conlegio Regio emeritus professor. 
XX. Ioannes Carolus Caron, e dioecesi Atrebatensi, parochus in oppido 
Collégien dioecesis Meldensis. X XI. Bertrandus Antonius de Caupenne, 
e dioecesi Auxitana, vicarius oppidi Montmagny in dioecesi Versaliensi. 

XXII. Nicolaus Colin parochus loci Generriéres dioecesis Lingonensis. 
XXIII. Sebastianus Desbrielles, ex archidioecesi Bituricensi, magister scho- 
larum in nosocomio Parisiensi a Pietate. XXIV. Ioannes Petrus Duval, 
pariter magister scholarum in eodem nosocomio. X XV. Ludovicus Franciscus 
Rigot, ortu Ambianensis, aedituus in ipso nosocomio. XX VI. Iacobus Du- 
four, e dioecesi Constantiensi, vicarins ad Sancti Rhemigii loci Maisons 
archidioecesis Parisiensis. XX VII. Dionysius Claudius Duval, natus in 
oppido Saint-Etienne-du- Mont in eadem, Sancti Stephani paroeciae in 
archidioecesi Parisiensi vicarius. X XVIII. Iosephus Falcoz, ortus in dioe- 
cesi Maurianensi, sacerdos Parisiensibus nosocomiis addictus. X XIX. Gil- 
bertus Ioannes Fautrel, e Constantiensi dioecesi, cappellanus Hospitii pro 
infantulis proiectis alendis in suburbio Sancti Antonii Parisiis. XXX. Phi- 
libertus Fougéres, Parisiensis ortu, parochus ad Sancti Laurentii in dioe- 
cesi Nivernensi. XX XI. Ludovicus Iosephus Francois, in dioecesi Camera- 
censi natus, moderator Seminarii Parisiensis Sancti Firmini. XX XII. Petrus 
Ioannes Garrigues, e dioecesi Ruthenensi, presbyter e clero Parisiensi. 
XXXIII. Nicolaus Gaudreau, Parisiensis, parochus oppidi Vert le petit 
in dioecesi Versaliensi. X XXIV. Georgius Hieronymus Giroust, in dioecesi 
Meldensi natus, vicarius loci Gennevilliers archidioecesis Parisiensis. 
XXXYV. Ioseph Maria Gros, e Lugdunensi archidioecesi, parochus ad Sancti 
Nicolai du Chardonnet Parisiis. XXXVI. Ioannes Henricus Gruyer, natus 
in dioecesi Sancti Claudii, e Congregatione Missionis, vicarius ad Sancti 
Ludovici Versaliensis dioecesis. X X X VII. Petrus Michaél Guérin du Rocher, 
Societatis Iesu iam sodalis, in dioecesi Sagiensi ortus, moderator domus 
nuper ad catholicam fidem conversorum, Parisiis. XX XVIII. Robertus 
Franciscus Guérin du Rocher, supradicti Petri Michaelis frater, iam Socie- 
tatis Iesu sodalis, Parisiis degens. XX XIX. Ivo Andreas Guillon de Ke- 
ranrum, in dioecesi Briocensi natus, curator Conlegii Navarrae et vice- 
eancellarius Athenaei Parisiensis. Tulianus Franciscus Hédouin, e dioe- 
cesi Constantiensi, sacerdos Parisiis sanctimonialibus addictus. XLI. Petrus 
Franciscus Hénocq, natus in dioecesi Ambianensi, doctor in Conlegio a 
Cardinali Lemoine appellato, Parisiis. XLII. Eligius Herque du Roule, e 
Lugdunensi archidioecesi, iam Societatis Iesu sodalis, nosocomii a Pietate 
nuncupati Parisiis cappellanus. X LIII. Petrus Lodovicus Joret, presbyter. 
XLIV. Ioannes Petrus Le Laisant, in dioecesi Constantiensi ortus, vicarius 
ad Sancti Dionysii in oppido Dugny archidioecesis Parisiensis. XLV. Lulia- 
nus Le Laisant, supramemorati Ioannis Petri germanus frater, vicarius in 
oppido Videscoville archidioecesis Parisiensis. XLVI. Gilbertus Ludovicus 
Symphorianus Lanchon, in dioecesi Constantiensi natus, moderator spiri- 
tualis religiosarum a Portu Regali Parisiis. XLVII. Iacobus de la Lande, 

e dioecesi Sagiensi, parochus loci IUiers-l’Evéque dioecesis Ebroicensis. 
XLVIII. Ioannes Ioseph de Lavéze Belay, natus in dioecesi Vivariensi, 
nosocomii Parisiensis vulgo Hétel Dieu vicarius. XLIX. Michaél Leber, 
Parisiensis, curio paroeciae ad Sanctae Magdalenae loci Vitlle-l’Evéque 
Parisiis. L. Petrus Florentius Leclerq sive Clerq, ortus in dioecesi Ambia- 
nensi, presbyter in Seminario ad Sancti Nicolai du Chardonnet Parisiis. 
LI. Ioannes Carolus Legrand, Parisiensis, philosophiae professor in Conlegio 
de Lisieux nuncupato Parisiis. LII. loannes Lemaitre, in dioecesi Baiocensi 
natus, novensilis sacerdos Parisiis. LITI. Ioannes Thomas Leroy, in dioe- 
cesi Catalaunensi natus, prior parochus de la Ferté-Gaucher in dioecesi 
Meldensi. LIV. Martinus Franciscus Alexius Loublier, parochus loci de 
Condé-sur-Sarthe dioecesis Sagiensis. LV. Claudius Silvanus Mayneaud 
de Bisefranc, Augustodunensi in dioecesi natus, communitatis a Sancto 
Rocho sacerdos concionator Parisiis. LVI. Claudius Ludovicus Marmotant 
de Savigny, Parisiensis, parochus loci Compans la Ville dioecesis Mel- 
densis. LVII. Henricus Ioannes Millet, Parisiensis, ecclesiae ad Sancti Hip- 
polyti Lutetiae Parisiorum vicarius. LVIII. Franciscus Ioseph Monnier, 
Parisiensis, ad Sancti Severini Parisiis vicarius. LIX. Maria Franciscus 
Mouffle, Parisiensis, paroeciae 8. Merry vicarius. LX. Ioannes Michaél Phi- 
lippot, Parisiensis, Conlegio Navarrae addictus sacerdos. LXI. Petrus Clau- 
dius Pottier, in civitate Havre natus, sodalis Congregationis Eudistarum, 
moderator magni Seminarii archidioecesis Rothomagensis. LXII. Iacobus 
Leonorus Rabé, natus in dioecesi Constantiensi, hospitii Parisiensis proiecto- 
rum puerorum vicarius. LXIII. Petrus Robertus Régnet, ortus in civitate 
Cherbourg, in dioecesi Constantiensi presbyter. LXIV. Ivo Ioannes Pe- 
trus Rey de Kervisic, in dioecesi Briocensi natus, vicarius Parisiensis ad 
Sancti Iacobi du Haut Pas. LXV. Nicolaus Carolus Roussel presbyter 
apud Seminarium Sancti Nicolai du Chardonnet Parisiis. LX VI. Petrus 
Saint James, natus in oppido Caen, Parisiensis nosocomii a Pietate elee- 
mosynarius. LX VII. Iacobus Ludovicus Schmid, Parisiensis, ad Sancti Ioan- 
nis Evangelistae Parisiis parochus. LX VIII. Ioannes Antonius Seconds, 
Ruthenensi in dioecesi natus, iam sodalis Societatis Iesu, Parisiis in nosoco- 
mio Pietatis a sacris. LXIX. Petrus Iacobus de Turmenyes, in archidioe- 
cesi Rothomagensi natus, magnae domus Navarrae, Parisiis, magister ac 
presbyter. LXX. Renatus Ioseph Urvoy, e dioecesi Briocensi, sacerdos 
magister conferentiarum in Seminario triginta trium Parisiis. LX XI. Nico- 
laus Maria Verron, e dioecesi Corisopitensi, iam sodalis Societatis Iesu, 
Religiosarum mulierum a Sancta Aura, Parisiis, spiritualis moderator. 
LX XII. Ioannes Antonius [oseph de Villette, in dioecesi Cameracensi natus, 
eques a Sancto Ludovico, iam militiae dux, Parisiis degens; 

Item Servi Dei unus supra viginti, qui in carcere abbatiae Sancti Germani 
interempti fuerunt: I. Daniel Ludovicus André Des Pommerayes, in archi- 
dioecesi Rothomagensi natus, paroeciae Parisiensis ad Sancti Pauli vica- 
rius. Il. Ludovicus Remigius Benoist, Parisiis ortus, in eadem civitate 
ad Sancti Pauli vicarius. III. Ludovicus Remigius Nicolaus Benoist, su- 
pradicti frater germanus, et ipse eiusdem Sancti Pauli paroeciae vicarius. 
IV. Ioannes Andreas Capeau, e dioecesi Avenionensi, vicarius memoratae 
a Sancto Paulo paroeciae. V. Antonius Carolus Octavianus du Bouzet, e 
dioecesi Auxitana, Vicarius generalis archidioecesis Rhemensis. VI. Arman- 
dus Chapt de Rastignac, e dioecesi Petrocoricensi, Vicarius generalis Arela- 
tensis dioecesis. VII. Ludovicus le Danois, e dioecesi Constantiensi, paroe- 
ciae Parisiensis ad Sancti Rochi vicarius. VIII. Claudius Fontaine, Pari- 
siensis, paroeciae ad Sancti Iacobi de la Boucherie vicarius. IX. Petrus 
Ludovicus Gervais, ex archidioecesi Rothomagensi, Archiepiscopi Parisien- 
sis a secretis. X. Sanctes Huré, natus in dioecesi Versaliensi, presbyter 
Parisiis degens. XI. Carolus Ludovicus Hurtrel, Parisiis ortus, sacerdos ex 
ordine Minimorum. XII. Ludovicus Beniaminus Hurtrel, diaconus, praece- 
dentis germanus frater. XIII. Anna Alexander Carolus Maria Lanfant, natus 
Lugduni, iam Societatis Iesu sodalis, concionator sacer, Parisiis. XIV. Lau- 
rent, sacerdos, puerorum lingua et auribus captorum educator Parisiis. 
XV. Thomas Ioannes Monsaint, ortus in dioecesi Baiocensi, paroeciae ad San- 
eti Rochi Parisiis vicarius. X VI. Franciscus Ioseph Pey, e dioecesi Foroiu- 
liensi, vicarius ecclesiae S. Landry Parisiis. X VII. Ioannes Ioseph Rateau, 
ex archidioecesi Burdigalensi, presbyter Parisiis degens. XVIII. Marcus 
Ludovicus Royer, Parisiensis, in sua civitate ad Sancti Ioannis en Gréve 
parochus. XIX. Ioannes Ludovicus Guyard de Saint Clair, in dioecesi Sa- 
giensi natus, canonicus Noviomagi, in dioecesi Bellovacensi. XX. Ioannes 
Petrus Simon, Parisiensis, emeritus parochus,. Lutetiae Parisiorum schola- 
sticus, ad Nostrae Dominae Capituli canonicus. X XI. Petrus Iacobus Maria 
Vitalis, in archidioecesi Avenionensi natus, in ecclesia de Saint Merry, 
Parisiis, vicarius ; 

Denique tres famuli Dei in carcere appellato La Force, interfecti, 
scilicet: I. Ioannes Baptista Bottex, in dioecesi Bellicensi ortus, oppidi 
Neuville-sur-Ain parochus. II. Michaél Franciscus de la Gardette, e dioe- 
cesi Claromontensi, Parisiensis paroeciae ad Sancti Gervasii vicarius. 
III. Franciscus Hyacinthus le Livec de Tresurin, natus in dioecesi Cori- 
sopitensi, Societatis Iesu iam sodalis, a sacris Filiarum Calvarii Parisiis. 

Horum omnium corpora et relliquiae, si quae supersint, non tamen in 
sollemnibus supplicationibus deferenda, concedimus ut publicae fidelium 
venerationi proponantur, atque imagines radiis decorentur. Insuper, eadem 

auctoritate Nostra, ut de illis recitetur officium et Missa celebretur de com- 
muni plurimorum Martyrum iuxta Rubricas Missalis et Breviarii Romani 
facultatem facimus. Eiusmodi vero Officii recitationem et Missae celebra- 
tionem fieri dumtaxat mandamus, in archidioecesi Parisiensi, ubi omnes 
centum nonaginta et unus Famuli Dei Martyrium fecerunt, et in dioece- 
sibus ubi unusquisque eorum natus est et vixit, et, quod ad venerabiles 
Dei famulos in religiosas congregationes, vel ordines regulares adlectos, 
in omnibus templis, vel sacellis, ac piis domibus ubique terrarum sitis, 
quae pertineant respective ad congregationes vel ordines, quorum ipsi 
Servi Dei fuerunt alumni, ab omnibus fidelibus tam saecularibus quam 
regularibus, qui Horas canonicas recitare teneantur: et quod ad Missas 
attinet a sacerdotibus confluentibus ad templa in quibus Beatorum ipsorum 
festum celebretur. Denique largimur ut sollemnia Beatificationis eorundem 
Famulorum Dei peragantur cum Officio et Missa duplicis maioris ritus, 
idque fieri concedimus in praedictis dioecesibus et in templis, seu orato- 
riis, quae nominavimus, die per respectivum Ordinarium designando, intra 
annum postquam eadem sollemnia in Patriarchali Basilica Vaticana fuerint 
celebrata. Non obstantibus Constitutionibus et ordinationibus Apostolicis, 
nec non decretis de non cultu editis ceterisque contrariis quibuscumque. 
Volumus autem ut harum litterarum exemplis, etiam impressis, dummodo 
manu Secretarii Sacrorum Rituum Congregationis subscripta, et Praefecti 
eiusdem Congregationis sigillo munita sint, in disceptationibus etiam 
iudicialibus, eadem prorsus fides adhibeatur, quae Nostrae voluntatis signi- 
ficationi, his ostensis Litteris, haberetur. 

Datum Romae apud Sanctum Petrum, sub anulo Piscatoris, die xvm 
mensis octobris, anno MCMXXVI, Pontificatus Nostri quinto. 


P. CARD. GASPARRI, a Secretis Status. 


IV 


VENERABILIS DEI FAMULUS NATALIS PINOT PRESBYTER ANDEGAVENSIS 

BEATUS RENUNTIATUR. 

PIUS PP. XI 

Ad perpetuam rei memoriam. — Fortissimos inter christianae tidei adser- 
tores, qui, grassante in Galliis teterrima in Ecclesiam insectatione, saeculo 
vicesimo octavo labente, « evangelicam disciplinam sincero Fidei vigore te- 
nuerunt, quique incorrupto honore virtutis, cum praeceptis Domini et cum 
Apostolis eius fortiter stantes, nutantem multorum fidem, martyrii sui veri- 
tate solida. unt » (S. Cyprian., Epistola 16), praenobilem sane sibi vindicat lo- 

cum venerabilis Dei Famulus Natalis Pinot, sacerdos et parochus. Et re qui- 
dem vera maximum ac luculentissimum illi iure meritoque praeconium est 
tribuendum, quo martyres suos Ecclesia prosequitur: « Hic est vere martyr, 
qui pro Christi nomine sanguinem suum fudit ». Andegavi Venerabilis Servus 
Dei ortus, die x1x m. decerhbris a. MDCCXXXXVI, a pueritia enituit pietate, 
et, in Seminario litterariis sacrisque disciplinis imbutus, dignus habitus est 
qui, quattuor supra viginti annos natus, ad sacerdotium promoveretur. 
Ministerium scite naviterque implevit, ac primum in loco Bousse, dein 
in oppido Corzé paroeciale munus, magna fidei prudentiaeque laude, 
gessit; donec, cum anno MDCCLXXXVUI oppidi le Louroux-Beconnais con- 
spicnam paroeciam obtinuerit, lata illi patuit pro apostolicis laboribus 
exantlandis palaestra. At pietatis caritatisque officiis intentum Dei Servum 
intercepit publicarum rerum eversio atque perduellio, quae, Parisiis orta, 
in Andegavensi quoque dioecesi saeviit. Promulgata enim civilis cleri 
eonstitutionis lege, quae, non obstante eiusdem damnatione, per sollemne 
decretum a Romano Pontifice Pio PP. VI Nostro Praedecessore rec. me. lata, 
sacerdotibus cum iniqui iurisiurandi obligatione imposita est, Venerabilis 
Servus Dei semel iterumque ad iuramentum ipsum eliciendum adigitur. 
Ipse vero paratus cum esset potius mori quam a fide deficere, illud detre- 
ctavit constanter; ideoque captus et manu militari ad urbem Andegavensem 
deductus, ex supremi tribunalis sententia a paroecia interdicitur. Sed, licet 
damnatus et extorris a grege suo, inclytus Dei Servus vitae discrimen subire 
non timuit, ita ut clam noctuque per biennium ministerium exercuerit, non- 
nullosque sacerdotes, qui inscienter vetitum emiserant iuramentum, facta 
publica abiuratione, ad bonam frugem reduxerit. Anno MDCCLXXXXIII, 
exercitu Vandeae victoria freto, ad paroeciam ipse rediit, ingenti fidelium 
gaudio exceptus; sed brevi commutata fortuna, et catholicis copiis oppres- 
sis, acrior adversus Servum Dei exarsit insectatio. Sed, licet quaesitus 
ad mortem, a sacris officiis non cessit impavidus Dei Famulus, immo Eccle- 
siae sacramenta diribere non dubitavit incolis quoque finitimarum paroe- 
ciarum, quae legitimo pastore carebant. Donec, ineunte mense februario 
an. MDCCLXXXXIV, dum ad Sacrum celebrandum se comparat, a satelli 
tibus detectus, comprehenditur et, licet sacris paramentis indutus, tra- 
hitur in iudicium. In vincula coniectus, duodecim per dies asperrima tulit: 
iudicibus iuramentum quaerentibus responsa dedit antiquis Martyribus 
digna; denique a tribunali militari, iureiurando denegato; damnatur ad 
mortem. Mortis nuntium accepit impavidus, et cum satellites, ut morituro 
turbae irriderent, venerabili Dei Servo sacra paramenta denuo imposuis- 
sent, ipse, quasi devota victima sacrificii signa prae se ferens, hilari vultu 
ad supplicii locum properavit. Sacerdotis accedentis ad aram repetens verba 

« Introibo ad altare Dei» lethale pegma conscendit, et illico, obtruncato 
capite, introivit Regnum Dei. Praenobilis huius germanique martyrii 
fama percrebescente, cum passim tamquam Christi Martyr haberetur 
Servus Dei, de Beatorum Caelitum honoribus ipsi tribuendis penes Sacro- 
rum Rituum Congregationem Causa agitari coepta est, et iudicialibus inqui- 
sitionibus rite sumptis, rec. me. Benedictus Papa XV introductionis Cau- 
sae Commissionem die XXII m. anuarii an. MDCCCCXIX sua manu obsignavit. 
Proposita dein quaestio est de martyrio martyriique causa, et cum aperte 
constitisset venerabilem Servum Dei in odium christiani nominis fuisse 
interemptum, et solam fidem fuisse illius internecionis causam, Nos, sol- 
lemni decreto die 11 mensis iunii vertentis anni dato, de venerabilis Servi 
Dei martyrio martyriique causa constare ediximus. Cum igitur esset de 
martyrio prolatum iudicium et, quod ad signa sive miracula, prouti de iure, 
dispensatum, illud supererat, nimirum ut Sacrorum Rituum Cardinales et 
consultores rogarentur, utrum, stante adprobatione martyrii martyriique 
causa nec non dispensatione a signis sive miraculis, tuto procedi posse cen- 
serent ad sollemnem Venerabilis Servi Dei Natalis Pinot beatificationem. 
Hoc autem praestitit venerabilis frater Noster Vincentius Sanctae Roma- 
nae Ecclesiae Cardinalis Vannutelli, Episcopus Ostiensis ac Praenestinus, 
Sacri Conlegii Decanus, causae Relator, omnesque tam Sanctae Romanae 
Ecclesiae Cardinales quam, qui aderant, patres consultores unanimi con- 
sensu affirmative responderunt. Nos tamen in tanti momenti re Nostram 
aperire mentem distulimus, donec fervidis precibus divini luminis largi- 
tatem impetraremus. Quod cum impense fecissemus, tandem die prima 
vertentis mensis octobris, quo Sancti Remigii, perinsignis Antistitis Rhe- 
mensium, memoria recolitur, eucharistico Sacro rite litato, accitis adstan- 
tibusque venerabilibus fratribus Nostris Sanctae Romanae Ecclesiae Car- 
dinalibus Antonio Vico, Episcopo Portuensi et Sanctae Rufinae, Sacrae 
Rituum Congregationis Praefecto, et Vincentio Vannutelli, Episcopo Ostien- 
si et Praenestino, Sacri Conlegii Decano, causaeque Relatore, nec non dile- 
ctis filiis Angelo Mariani, Sacrae Rituum Congregationis Secretario, et 
Carolo Salotti, Sanctae Fidei Promotore generali, sollemniter ediximus 
tuto procedi posse ad sollemnem Venerabilis Servi Dei Natalis Pinot Beati- 
ficationem. Quae cum ita sint, precibus etiam annuentes Antistitis Ande- 
gavensis, nec non ceterorum Praesulum clerique totius Galliae, auctoritate 
Nostra Apostolica, praesentium Litterarum tenore, facultatem facimus ut 
venerabilis Dei Famulus Natalis Pinot, sacerdos, parochus loci le Lourouz- 
Beconnais in dioecesi Andegavensi, Beati nomine in posterum nuncupetur, 
eiusque relliquiae, si quae supersint, non tamen in sollemnibus pompis defe- 
rendae, publicae fidelium venerationi proponantur, atque eius imagines 


| 
| 


428 Acta Apostolicae Sedis - Commentarium Offciale 


radiis decorentur. Praeterea, eadem auctoritate, concedimus ut de iljo 
recitetur Officlum et Missa celebretur de communi Martyrum iuxta rubri- 
cas Breviarii ac Missalis Romani, cum orationibus propriis per Nos adpro- 
batis. Eiusmodi vero Officii recitationem et Missae celebrationem fieri 
dumtaxat permittimus intra limites dioecesis Andegavensis, in qua Servus 
Dei vixit et passus est, ab omnibus christifidelibus tam saecularibus quam 
regularibus, qui Horas canonicas recitare teneantur; et, quod ad Missas 
attinet, ab omnibus sacerdotibus ad templa, in quibus Beati eiusdem festum 
agitur, confluentibus. Denique largimur ut sollemnia Beatificationis Vene- 
rabilis Servi Dei Natalis Pinot dictis in templis celebrentur cum Officio 
et Missa duplicis maioris ritus, idque fieri praecipimus die per Ordinarium 
designanda, intra annum postquam eadem sollemnia in Patriarchali Basi- 
lica Vaticana fuerint celebrata. Non obstantibus Constitutionibus et ordi- 
nationibus Apostolicis, nec non decretis de non cultu editis ceterisque con- 
trariis quibusque. Volumus autem ut harum Litterarum exemplis etiam 
impressis, dummodo sint manu Secretarii Sacrorum Rituum Congregatio- 
nis obsignata et Cardinalis Praefecti sigillo munita, eadem prorsus fides 
in disceptationibus etiam iudicialibus habeatur, quae voluntatis Nostrae 
significationi, hisce ostensis Litteris, haberetur. 

Datum Romae, apud Sanctum Petrum, sub anulo Piscatoris, die 
XXxXI m. octobris anno MDCCOCXXvVI, Pontificatus Nostri quinto. 


P. Card. GASPARRI, a Secretis Status. 


NOVUS LIMES INTER VICARIATUM APOSTOLICUM LEOPOLDOPOLITANUM ET 
PRAEFECTURAM APOSTOLICAM DE MATADI IN CONGO BELGICO. 


PIUS PP. XI 


Ad futuram rei memoriam. — Quae rei sacrae procurationi melius ge- 
rendae faciant, in hac sublimi Principis Apostolorum Cathedra collocati, 
pro supremi apostolatus officio ad maiorem Dei gloriam et christiani populi 
salutem, decernere maturamus. Iamvero cum pars septentrio-orientalis 
regionis de Majomba ad vicariatum apostolicum Leopoldopolitanum perti- 
nens, auctoritate Nostra, praefecturae apostolicae de Matadi adnexa sit, 
ita tamen ut memoratum vicariatum et praefecturam novus limes divide- 
ret, qui a flumine Congo incipiens intra Boma et Kionzo procederet usque 
ad fines Congi Gallici, salvis ulterioribus determinationibus magis speci- 
ficis per Nos postea rite adprobandis, utriusque Missionis Ordinarii de hac 
limitum ulteriore designatione inter se convenerunt, et haec quae sequun- 

tur supremae Nostrae adprobationi subiecerunt. Idcirco Nos, Ordinario- 
rum dictorum votis concedentes, collatis consiliis cum VV. FF. NN. Sanctae 
Romanae Ecclesiae Cardinalibus negotiis Propagandae Fidei praepositis, 
omnibusque rei momentis attento studio perpensis, motu proprio atque ex 
certa scientia et matura deliberatione Nostris, deque apostolicae Nostrae 
potestatis plenitudine, praesentium tenore, decernimus ac mandamus, ut 
novus hic limes inter enunciatum vicariatum et apostolicam praefecturam 
incipiat a flumine Congo, sequatur cursum fluminis Mbidizi, deinde lineam 
quae ad Occidentem circumdat territoria districtuum sive chefferies vulgo 
de Mbindu, Loanda, Kimalele; Kungu Sukuti; Mumba-Noki, Ngambula 
Nlamba; Kivutu Tumbi-Kai; Saka da inga-Ntusumba; Isangila-Binda; 
et Lolo-Mazingu: quos districtus, sive chefferies, sub iurisdictione prae- 
fecti apostolici de Matadi remanere volumus: reliquas vero finitimas chef- 
feries idest de Nlamba; Sumba-Sauri; Nkanzi-Saudanda; Mfuiki; Tinga 
Kadi; Mongodolo, Nseke-Mbanza, Lutala-Lolo-Ndamou; Nziuti-Kavuzt; 
Lusenge et Nsumbi edicimus ac mandamus, ut ad vicariatum apostolicum 
Leopoldopolitanum pertineant. 

Haec statuimus, decernentes praesentes Literas firmas, validas atque 
efficaces, semper exstare ac permanere; suosque plenos atque integros 
effectus sortiri atque obtinere; illisque ad quos pertinent, sive pertinere 
poterunt, nunc et in posterum amplissime suffragari; sicque rite iudican- 
dum esse ac definiendum, irritumque ex nunc et inane fieri. si quidquam 
secus super his a quovis, auctoritate qualibet, scienter sive ignoranter 
attentari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xxx 
mensis iunii, anno MDCCOCXXVI, Pontificatus Nostri quinto. 


P. Card. GASPARRI, a Secretis Status. 


EPISTOLAE 
I 


AD EMUS P. D. RAPHAELEM TIT. S. HIERONYMI ILLYRICORUM PRESB. CARD. 
SCAPINELLI DI LEGUIGNO, QUEM PLACENTIAM MITTIT LEGATUM SUUM 
AD CONVENTUM EUCHARISTICUM. 


PIUS PP. XI 


Dilecte fili Noster, salutem et apostolicam benedictionem. — Landari 
satis non potest mos ille piissimus, haud ita pridem invectus, conventus 
scilicet ubique habendi quo sacrosanctae Eucharistiae cultus cotidie magis 

in populo provehatur; idque hac praesertim aetate, dum tantum interest 
communis boni ut dilatentur spatia caritatis. Facile igitur tu intelliges 
quam libenti animo nuntium acceperimus, Placentiae, in urbe quidem 
nobilissima, congressum Eucharisticum mox actum iri; iamque commoveri 
animos et omnia apparari, ut digne sollemniterque eventus tam faustus 
concelebretur. Pietate Placentinorum perspecta, non dubitamus quin 
optatum exitum res habeat; eo magis quod non solum Pineroliensis Epi- 
scopus, Consilii Praeses Conventibus Eucharisticis in Italia promovendis, 
una culm suis operis sociis, rem invabit, sed etiam plurimi alii, uti affertur, 
sacrorum Antistites coetibus intererunt. In hae Sacramenti augusti cele- 
bratione nolumus equidem praesentiam Nostram omnino desiderari; quare 
te, dilecte fili Noster, Legatum Nostrum his litteris renuntiamus ut, no- 
mine et auctoritate Nostra, Conventui praesideas ceterisque caeremoniis 
intersis. Ac sollertem Placentinorum Episcopum eosque omnes qui in re 
apparanda operam ei navant debita laude honestantes, gaudium praeci- 
pimus illius diei, cum pacis Princeps Iesus Dominus, per vias illius urbis, 
sollemniter procedente supplicantium agmine, transibit benedicendo. 
Interea, ad maiorem fidelium utilitatem, libenti animo concedimus ut, 
sacris operatus, adstantibus nomine Nostro benedicas, plenariam eisdem 
admissorum veniam proponens, usitatis Ecclesiae’ condicionibus lucran- 
dam. Ac caelestium munerum auspicem paternaeque benevolentiae No- 
strae testem, tibi, dilecte fili Noster, iisque omnibus qui Conventui inter- 
erunt apostolicam benedictionem amantissime in Domino impertimus. 

Datum Romae apud Sanctum Petrum, die xxx mensis aprilis anno 
MDCCCCXXVI, Pontificatus Nostri quinto. 


PIUS PP. XI 


II 


AD EMUM P. D. RAPHAELEM TIT. S. PRAXEDIS 8S. R. E. PRESB. CARD. MERRY 
DEL VAL EUMDEMQUE PATRIARCHALIS BASILICAE VATICANAE ARCHI- 
PRESBYTERUM, QUEM LEGATUM SUUM MITTIT ASSISIUM AD SEPTIES 
SAECULARIA SOLLEMNIA AB OBITU 8S. FRANCISCI. 


PIUS PP. XI 
Dilecte fili Noster, salutem et apostolicam benedictionem. — Septimo 
feliciter exeunte saeculo ex quo Seraphicus Pater Franciscus sanctissime 
obiit, merito sane ex terrarum orbe universo ad Assisiensem urbem catho- 
licorum oculi convertuntur; in ea enim singularis Vir non sollum auspicato 

natus est, sed etiam et inclytum constituit Ordinem et mirandas res gessit. 
Quapropter, dum ubique gentium eventus tam faustus pie recolitur, con- 
sentaneum plane est ut augustiore quidem ritu ac pompa Assisii saecularia 
haec sollemnia celebrentur. Quae quidem sollemnia, quae tanta cum magni- 
ficentia sollertiaque apparantur et tam frequentes undique peregrinos, 
maxime italos, illuc pietatem suam testaturos cient ac trahunt, vehementer 
equidem participare avemus, quasi praesentes, cum ob singularem rei 
gravitatem, tum quia de Francisci cultu in Assisiensibus iis templis quae 
Apostolicae Sedi sunt propria magnae Nobis curae est, tum etiam quia 
Romanum Pontificem decet in augendo saecularis commemorationis splen- 
dore praeire universis. Ita, cum probe noverimus qua tu, dilecte fili Noster, 
religione niteas erga Patriarcham Seraphicum, te quidem libenter eligimus 
qui, personam Nostram gerens, caeremoniis sacris quae die Iv proximi 
mensis octobris Assisii agentur, nomine et auctoritate Nostra praesideas; 
ac praete: ea potestatem tibi facimus thronum Pontifici reservatum adhi- 
bendi: id pro certo habentes te vel christiana pietate vel romanae Purpurae 
amplitudine ad optatum rei exitum digne omnino collaturum esse. Nec 
pauci quidem sunt salutis fructus quos inde exspectari licet, cum in singu- 
lorum hominum domesticaeque societatis, tum in humani generis universi 
utilitatem: nominatim autem ut virtutes illae vulgo revirescant de quibus 
in Encyclicis Nostris Litteris Rite expiatis fusius locuti sumus; nempe pau- 
pertas evangelica, qua e fluxis mundi rebus eripimur, humilitas vitaeque 
sanctimonia, quae praecipua sunt animi ornamenta, alia demum spiri- 
tualia dona quae Seraphicus Pater ex caritate mirum in modum deprompsit. 
Ad hanc rem, preces Nostras cum eis coniungimus quas cum fidelium plura 
millia, ad Seraphici Patris sepulcrum, tum ceteri terrarum orbis catho- 
lici, ex longinquo, sollemni eo die fusuri sunt; ac precati ut novum quasi 
sanctitudinis spiritum huiusmodi recordatio in populis excitet, facultatem 
tibi damus benedicendi adstantibus nomine Nostro, plenariam eisdem 
admissorum veniam proponendo, usitatis videlicet condicionibus lucrap- 
dam. Interea, conciliatrix caelestium munerum benevolentiaeque Nostrae 
testis Apostolica sit benedictio, quam tibi, dilecte fili Noster, peramanter 
in Domino impertimus. 

Datum Romae apud Sanctum Petrum, die xxv mensis septembris 
anno MDCCCCXXxVI, Pontificatus Nostri quinto. 


PIUS PP. XI 

HOMILIA 


AD NOVENSILES EPISCOPOS E CLERO INDIGENA SINENSI, HABITA INTER MIS- 
SARUM SOLEMNIA CONSECRATIONIS EORUMDEM IN FESTO SS. APP. SIMO- 
NIS ET IUDAE, DIE XXVIII OCT. MDCCCCXXVI, IN BASILICA VATICANA. 


Venerabiles Fratres, 


Iam finis est et solemnes expleti sunt ritus quibus plenitu- 
dinem sacerdotii prope Apostolicos Cineres vobis impertivimus; 
quam quidem impertire, ut res Nobis vobisque iucundior ac me- 
morabilior accideret, hoc ipso die maluimus quo die ante septem 
annos Nobismet sacer collatus est Episcopalis ordo. Pro quo pre- 
tiosissimo munere Deo optimo maximo donorum omnium datori 
vobiscum, Venerabiles Fratres, gratias agimus et habemus habe- 
bimusque immortales. Nunc autem tacitum continere gaudium 
non possumus quo toti perfundimur ob consecratos primum a 
Romano Pontifice e Clero Sinensi praepositosque vicariatibus non- 
nullis ad catholicum nomen propagandum et Christi regnum inter 
suos dilatandum indigenas Episcopos. Initum valde salutariter 
consilium — quod et vehementer expetimus et Deo dante confidi- 
mus posse et alibi ad effectum gradatim deduci—videmur haud 
minus exsecuti feliciter. Vos enim in Urbem, quae christianae Reli- 
gionis quasi centrum constituta est, convocari decrevimus, in hac 
tanta Petriani templi sanctitate ac maiestate consecrandos, ut, qui 
Sinensis Episcopatus flores estis et germina novella, iidem sacra 
aucti potestate sacrisque infulis redimiti, ad vestras regiones hine 
verteremini; hinc, inquimus, ubi fons manat omnis apostolatus. 
Venistis quidem, Venerabiles Fratres, videre Petrum, immo etiam 
ab eo pedum accepistis, quod ad apostolica obeunda itinera ad 
ovesque congregandas uteremini. Petrus autem est vos peraman- 
ter complexus, qui evangelicae veritatis apud cives vestros profe- 
rendae spem facitis non exiguam. 

Atque cives vestri, qui habent scilicet patriam illam immen- 
sam vobiscum communem, quae litterarum optimarumque artium 

cultu iam inde ab extrema antiquitate floruit, ut Apostolicae Sedis 
consilium universe probavere — ii saltem qui non sunt abalienato 
a quavis religione animo — ita, imprimisque catholici, vos, Venera- 
biles Fratres, omnibus laetitiae pietatisque suae testimoniis prose- 
cuti et Romam profecturos plaudendo consalutarunt. Dignitatem 
igitur episcopalem coniunctosque cum ea maximos labores sic 
sustinete et ferte, ut, Nostrae populariumque vestrorum exspecta- 
tioni respondentes, novam generosamque subolem Ecclesiae paria- 
tis. Illud enim Christi Domini vobis quoque Christi Vicarius in hac 
solemni hora significare iure potest: « Levate capita vestra et 
videte regiones — regiones illas vestras immensas — quia albae 
iam sunt ad messem » et iterum: « Ite et vos in vineam meam »; 
iterumque: «Ite, praedicate, docete, baptizate, benedicite: Ego 
enim elegi vos, ut eatis et fructum afferatis et fructus vester 
maneat v. Fiat fiat! 


Acta, vol. XVIII, n. 11. — 3-11-0926. a 

ACTA SS. CONGREGATIONUM 


SUPREMA SACRA CONGREGATIO S. OFFICH 


SENTENTIA DECLARATORIA EXCOMMUNICATIONIS IN SACERDOTEM FRANCI- 
SCUM CAPONE. 
DECRETUM 


Il sac. Francesco Capone, originario di Barra (Napoli), venne nomi- 
nato Economo Curato della parrocchia di Selvacava nell’archidiocesi di 
Gaeta; in seguito a regolare processo fu condannato con sentenza ema- 
nata da questa Suprema Sacra Congregazione in Feria IV, 6 maggio 1925. 
Non essendosi alla medesima sottomesso, per decreto di Feria IV, 11 no- 
vembre dello stesso anno, fu interdetto dalla celebrazione della Messa 
in tutta l’archidiocesi, e con successiva ordinanza di Feria IV, 28 aprile 
del corrente anno, fu minacciato formalmente di scomunica se entro dieci 
giorni dall’intimo non avesse fatto atto di piena sottomissione. 

Nonostante la longanimita usata dalla Suprema Sacra Congregazione, 
il sacerdote suddetto non solo @ rimasto ostinatamente pervicace nella 
sua contumacia, ma per di pit é stato causa di gravi disordini, sobillando 
il popolo, continuando l’esercizio abusivo del ministero parrocchiale per- 
fino fuori di chiesa, violando in ogni modo le superiori disposizioni del- 
l’Autorita ecclesiastica. 

A togliere lo scandalo ed a provvedere al bene delle anime, gli Emi 
e Revmi Cardinali Inquisitori Generali si sentono in dovere di dichiarare, 
e realmente e formalmente dichiarano col presente decreto, il sopranno- 
minato sacerdote Francesco Capone incorso nella scomunica a termini 
del can. 2257 con tutti gli effetti di diritto. 

Roma, dal Palazzo del S. Offizio, 3 novembre 1926. 


Luigi Castellano, Notaro della Suprema 8. C. del S. Offizio. 
L. 8. 

SACRA CONGREGATIO CONSISTORIALIS 


I 
CLUSIN. et CIVITATIS PLEBIS 


DISMEMBRATIONIS ET AGGREGATIONIS 


DECRETUM 


Quum incolae fractionis vulgo Colle e Spazzavento, quae fractio pertinet 
ad paroeciam B. M. V. in caelum Assumptae loci Palazzone, communis 
S. Casciano de’ Bagni, in dioecesi Clusina, ob nimiam distantiam suam 
ecclesiam paroecialem adire non soleant, sed potius frequentent vicinio- 
rem ecclesiam paroecialem 8. Lazaro dicatam, loci Piazze, communis 
Cetona, in dioecesi Civitatis Plebis; Rmi Ordinarii Clusinus et Civitatis 
Plebis a Sede Apostolica postularunt ut memorata fractio Colle e Spazza- 
vento a dioecesi Clusina dismembraretur et memoratae viciniori paroeciae 
S. Lazari ac dioecesi Civitatis Plebis adiungeretur. lamvero SSmus Domi- 
nus Noster Pius PP. XI, rei opportunitate attenta, petitioni benigne annuen- 
dum censuit, ideoque praesenti consistoriali decreto, perinde valituro ac 
si Apostolicae sub plumbo Litterae expeditae forent, statuit ut fractio 
Colle e Spazzavento a dicta paroecia B. M. V. in caelum Assumptae et a 
dioecesi Clusina in perpetuum separetur atque memoratae paroeciae S. La- 
zari proindeque dioecesi Civitatis Plebis aggregetur; ita ut fines utriusque 
dioecesis ad rivum, quem Fossalto appellant, constituantur. Ad haec exsecu- 
tioni mandanda, SSmus Dominus deputare diguatus est R. P. D. Iosephum 
Angelucci, Episcopum Civitatis Plebis, eidem tribuens facultates oppor- 
tunas et necessarias, etiam subdelegandi, ad effectum de quo agitur, quem- 
libet virum in ecclesiastica dignitate constitutum, facto onere mittendi 
intra sex menses ad hance Sacram Congregationem authenticum exem- 


plar peractae exsecutionis. 
Romae, ex Aedibus 8S. C. Consistorialis, die 1 mensis iunii anni 1926. 


6 C. Carp. De Lat, Ep. Sabinen. et Mandelen., Secretarius. 


L. 8S. 
+ Fr. Raphael C., Archiep. Thessalonicen., Adsessor. 

II 
PROVISIO ECCLESIARUM 


Ssmus Diitus Noster Pius divina Providentia PP. XI, decretis Sacrae 
Congregationis Consistorialis, has quae sequuntur Ecclesias de proprio 
singulas Pastore providit, nimirum: 

21 martii 1926. — Praelaturae nullius Bmae Virginis Mariae a SS. Ro- 
sario in Valle Pompeia nuper erectae praefecit R. P. D. Carolum Cre- 
monesi, Archiepiscopum titularem Nicomediensem, Pontificalium largi- 
tionum Magistrum. 

17 iulii. — Titulari episcopali Ecclesiae Callipolitanae, R. P. Iosephum 
Betanzos O. F. M. quem deputavit Vicarium Apostolicum Marroquiensem. 

1 octobris. — Titulari archiepiscopali Ecclesiae Hierapolitanae in Phry- 
gia, R. P. D. Albanum Goodier, hactenus Archiepiscopum Bombayensem. 

9 septembris. — Metropolitanae Ecclesiae Bonaérensi R. P. [osephum 
Bottaro, O. F. M. 

Praeterea, decreto diei 5 octobris 1926, electionem R. P. Severini 
Gertken e Congregatione Americana O. 8S. B. in Abbatem nullius 8. Petri 
de Muenster canonice factam, ratam habuit et confirmavit. 


III 
DESIGNATIO 


Iuxta can. 1594 § 2 Cod. iur. can. Metropolita Vilnensis designavit 
pro appellatione in secunda instantia tribunal Ordinarii Lomzensis. 
Quam designationem SSmus D. N. Pius PP. XI rescripto Sacrae Con- 


gregationis Consistorialis diei 5 octobris 1926 benigne approbavit. 


SACRA CONGREGATIO DE PROPAGANDA FIDE 


NOMINATIONES 
Successivis decretis Sacrum Consilium Christiano Nomini propagando 
ad suum beneplacitum renunciavit: 
28 iunii 1926. — R. D. Iosephum Reiners e Societate Verbi Divini, 
hactenus Praefectum Apostolicum de Nijgata, Praefectum Apostolicum de 
Nagoya. 

—. R. D. Antonium Ceska, e Societate Verbi Divini, Praefectum Apo- 
stolicum de Nijgata. 

23 iulii. — R. P. Eugenium a Carcagente, O. F. Min. Capuccinorum, 
Superiorem Missionis S. Andreae et Providentiae. 

28 iulii — R. P. Iosephum Balbo ex Instituto Missionariorum a 
Consolata, Taurinen., Praefectum Apostolicum de Meru. 


Item decreto eiusdem Sacrae Congregationis de Propaganda Fide dato 
die 27 iulii 1926 R. D. Ioannes Mac Kenna, Antistes Urbanus, ex archi- 
dioecesi Wellingtonensi, nominatus est Praeses Consilii Nationalis Novae 
Zelandiae Pont. Op. a Fidei Propagatione. 


SACRA CONGREGATIO RITUUM 


I 
ANDEGAVEN. 


BEATIFICATIONIS SEU DECLARATIONIS MARTYRII VEN. SERVI DEI NATALIS 
PINOT PAROCHI VICI LOUROUX-BECONNAIS. 


SUPER DUBIO 
« An, stante approbatione martyrii et causae martyrii, nec non dispensa- 
tione a signis seu miraculis, tuto procedi possit ad solemnem praefati 
Ven. Servi Dei Beatificationem? » 


Innumeros inter Christi athletas, qui, furente gallicae insectationis 
procella, evangelicam disciplinam sincero fidet vigore tenuerunt, quique incor- 
rupto honore virtutis cum praeceptis Domini et cum Apostolis eius fortiter 
stantes multorum fidem martyrit sui veritate solidarunt (S. Cypr., ep. 16, 
coll. 68), peculiarem sane sibi vindicat locum Venerabilis Natalis Pinot, 
sacerdotalis ordinis ornamentum, laboribus apostolicis atque strenuo certa- 
mine nobilissimum, Andegavensis dioecesis gloria insignis. Maximum illud 
praeconium, quo catholica Ecclesia martyres prosequitur suos: Hic est vere 
martyr, qui pro Christi nomine sanguinem suum fudit, eidem est iure tri- 
buendum. Quum enim ipse animadvertisset, civilem, quam vocabant, 
cleri constitutionem, ad Ecclesiae divinam compositionem labefactandam 
inventam esse a novi civilis inducendi ordinis assertoribus, eiusmodi facinus 
a se et a plebe sibi credita amovere contendit, palamque apostolica liber- 
tate iniquum iusiurandum, quod tunc exigebatur, respuendum ac dam- 

nandum docuit. Exilio muletatus, ab animarum gerenda cura non conquie- 
vit, neque eo pergere semel est veritus, ubi vitae discrimina metuenda 
erant. Caritatis autem culmen attigit, animam suam ponendo pro fratribus 
suis. Inter omnes namque virtutum actus martyrium caritatis perfectio- 
nem demonstrat, inxta illud Ioannis (15): Maiorem hac dilectionem nemo 
habet, quam ut animam suam ponat quis pro amicis suis. Clanculo inter 
suos versabatur, ut eorumdem necessitatibus praesto esset, Sacroque li- 
tando se olim parabat, quum ab irruentibus satellitibus apprehensus ad 
seditiosum tribunal perducitur, sacerdotalibus vestibus indutus. Iterum 
iterumque tentatus sacrilegum iusiurandum nuncupare recusavit, fideique 
professionem iteravit. Mox ad supplicium trahitur, cuius tabulatum 
laetanti animo conscendit, suumque caput carnifici porrexit haec verba 
proferens, quae spectatores admiratione perculerunt: [ntroibo ad altare Dei. 

Totius rei gestae series certam persuasionem inducit, Natalem Pinot 
nedum veri martyris assequutum esse gloriam, sed nobilem ipsum marty- 
rem et inter alios praestantissimum fore habendum. Quod perspicue patuit 
ex disceptationibus eadem super re de more institutis, quarum postrema 
habita fuit die prima mensis iunii volventis anni coram Sanctissimo Do- 
mino nostro Pio Papa XI, proposito a Reverendissimo Cardinali Vincen- 
tio Vannutelli, causae Relatore, ad discutiendum hoc Dubio: « An constet 
de martyrio et causa martyrii, nec non de signis seu miraculis, in casu et ad 
effectum, de quo agitur? » Omnes qui convenerant, tum Reverendissimi Car- 
dinales tum Patres Consultores suam ex ordine suffragationem ediderunt, 
quibus auditis Beatissimus Pater suam decretoriam sententiam post 
fusas preces ad caeleste lumen uberius implorandum se fore prolaturum 
significavit, remisso onere peculiaris disceptationis super signis seu mira- 
culis, quemadmodum in iuris canonici Codice cautum est can. 2116, § 2. 

Die itaque tertia praedicti mensis latum est decretum, quo sancitum 
fuit: « Ita constare de martyrio et causa martyrii Venerabilis Servi Dei Natalis 
Pinot, ut ad ulteriora procedi possit »; unum tamen inquirendum supererat, 
utrum Beatorum Caelitum nomen et honores eidem Famulo Dei tuto 
decerni possent. Quare in universo sacrorum Rituum coetu, qui congre- 
gatus fuit die decima tertia superioris mensis iulii coram Ssmo Domino 
nostro Pio Papa XI, memoratus causae Relator discutiendum dubium 
proposuit: « An stante approbatione martyrii et causae martyrii, nec non 
dispensatione a signis seu miraculis, tuto procedi possit ad solemnem prae- 
fati Ven. Servi Dei Beatificationem? » Reverendissimi Cardinales et Patres 
Consultores unanimi suffragio id tuto fieri posse responderunt; nihilo- 
minus iudicium suum distulit Sanctissimus Pater donec divini luminis 
largitatem precibus implorasset. 

Hance autem primam octobris diem qua praeclara S. Remigii, perinsi- 
gnis Rhemensis Antistitis memoria percolitur, selegit, divinisque religio- 
sissime operatus, accersiri mandavit Reverendissimos Cardinales Anto- 
nium Vico Episcopum Portuensem et S. Rufinae, Sacrae Rituum Congre- 
gationi Praefectum, et Vincentium Vannutelli, Episcopum Ostiensem et 
Praenestinum Sacri Collegii Decanum causaeque Relatorem, una cum 
R. P. Carolo Salotti, 8S. Fidei Promotore generali meque insimul infra- 
scripto Secretario, eisque praesentibus, Pontificio solio assidens, solemniter 
edixit: Tuto procedi posse ad solemnem Venerabilis Servi Dei Natalis Pinot 
Beatificationem. 

Hoc decretum evulgari et in acta sacrorum Rituum Congregationis 
referri, litterasque Apostolicas in forma Brevis de Beatificationis solemni- 
bus, ubi primum licuerit, in Patriarchali Basilica Vaticana celebrandis 
expediri iussit, calendis octobribus anno millesimo nongentesimo vice- 
simo sexto. 

he A. Carp. Vico, Ep. Portuen. et S. Rufinae, 
S. R. C. Praefectus. 


L. & S. 
Angelus Mariani, Secretarius. 


II 
PARISIEN. 


BEATIFICATIONIS SEU DECLARATIONIS MARTYRII VENERABILIUM SERVORUM 
DEI IOANNIS MARIAE DU LAU, ARCHIEPISCOPI ARELATENSIS, FRANCISCI 
IOSEPHI DE LA ROCHEFOUCAUL)D, EPISCOPI BELLOVACENSIS, PETRI LUDO- 
VICI DE LA ROCHEFOUCAULD, EPISCOPI SANTONENSIS, ET SOCIORUM, 
PARISIIS IN ODIUM FIDEI INTEREMPTORUM MENSE SEPTEMBRI ANNO 1792. 


SUPER DUBIO 


« An constet de martyrio et causa martyrii, signis seu miraculis, in casu et ad 
effectum, de quo agitur? » 


Nunquam satis deplorari poterit tetrica illa et miseranda lues, quae 
saeculo xvill declinante, mendaci philosophiae nomine fucata, mentes 
perverterat, mores corruperat, cladibus ac ruinis Gallias apprime imple- 
verat. Horret animus in infandis crudelitatis atque immanitatis specta- 
culis recolendis quae, gallica perduellione saeviente, impii scelestique homi- 
nes, vix hoc nomine digni, exhibuerunt, sacras aedes depopulantes, catho- 
licae religionis sacrosancta signa violantes, Episcopos, sacerdotes piosque 

laicos suo arbitrio mactantes, qui iuramenti formulam, a laica potestate 
descriptam et Ecclesiae iuribus ac libertati conscientiae plane adversan- 
tem, nuncupare renuebant, vel minus benevolos erga novas politicas 
institutiones se ostenderent. 

Tot inter egregios sacerdotes praeclarosque christifideles, qui teterrima 
illa tempestate neci traditi sunt, praefulget profecto insignis illa virorum 
legio, qui mense septembri anno 1792 Lutetiae Parisiorum summa iniuria 
immanique barbarie interfecti fuere. Istorum biscentum ac tredecim digni 
sunt habiti, qui tamquam strenui Christi milites honore decorarentur, quo 
Ecclesia martyres suos honestare solet, eorumque martyrii causa ad Apo- 
stolicam Sedem delata est. Ipsorum internecio in eodem loco perfecta est, 
ubi custodiendi detinebantur. Videlicet, in coenobio Carmelitarum cen- 
tum et decem necati sunt, eorumque nomina heic fideliter descripta 
prostant: 

I. Ioannes Maria du Lau, Archiepiscopus Arelatensis. — II. Franciscus 
Ioseph de la Rochefoucauld, Episcopus Bellovacensis.— III. Petrus 
Ludovicus de la Rochefoucauld, Episcopus Santonensis. —IV. Vincen- 
tius Abraham, Parochus oppidi Sept-Saulx, in dioecesi Rhemensi. — V. An- 
dreas Angar, paroeciae Parisiensis S. Salvatoris vicarius. — VI. Ioannes 
Baptista Claudius Aubert, paroeciae Dominae nostrae, oppidi Pontoise, 
eurio. — VII. Franciscus Balmain, iam societatis Iesu sodalis. — VIII. Ioan- 
nes Petrus Bangue, nosocomii Parisiensis S. Iacobi a sacris. — IX. Am- 
brosius Augustinus Chevreux, Congregationis S. Mauri summus modera- 
tor. — X. Ludovicus Barreau de la Touche, Congregationis 8S. Mauri, mo- 
nachus. — XI. Renatus Iulianus Massey, Congregationis S. Mauri mona- 
chus. — XII. Ludovicus Franciscus Andreas Barret, paroeciae Parisiensi 
8S. Rochi addictus. — XIII. Iosephus Bécavin, sacerdos dioecesis Nanne- 
tensis. — XIV. Carolus Ieremias Béraud du Pérou, societatis Iesu iam 
sodalis. — XV. Robertus le Bis, Sancti Dionysii, oppidi de Briis sous- 
Forges, parochus. — XVI. Iacobus Iulius Bonnaud, societatis Iesu iam 
sodalis, Vicarius generalis Lugdunensis. — X VII. Ioannes Antonius Savine, 
moderator sodalitatis clericorum Sancti Sulpicii. — XVIII. Ludovicus 
Alexius Mathias Boubert, diaconus, oeconomus sodalitatis clericorum 
Sancti Sulpicii. — XIX. Ioannes Antonius Hyacinthus Boucharenc de 
Chaumeils, Vicarius generalis Vivariensis. — XX. Ioannes Franciscus 
Bousquet, presbyter Parisiis commorans. — XXI. Ioannes Franciscus 
Burté, O. F. M. Conventualium Parisiis procurator. — XXII. Claudius 
Cayx-Dumas, societatis Iesu iam sodalis. — XXIII. Ioannes Charton de 
Millou, societatis Iesu iam sodalis. — XXIV. Claudius Chaudet, paroe- 
ciae Parisiensi Sancti Nicolai des Champs addictus.— XXV. Nicolaus 

Clairet, Parisiensis nosocomii incurabilium a sacris.— XXVI. Ioannes 
Alexander Menuret, praepositus domui 8. Francisci Salesii in oppido Issy. — 
XXVII. Claudius Colin, presbyter domus S. Francisci Salesii in oppido 
Issy.— XXVIII. Franciscus Guillamot, presbyter domus S. Francisci 
Salesii, in oppido Issy.— X XIX. Carolus Richardus Lebreton (Fr. Pe- 
trus ex Ordine Capulatorum), presbyter domus S. Francisci Salesii in 
oppido Issy. — XXX. Petrus Ludovicus Ioseph Verrier, presbyter domus 
8. Francisci Salesii, in oppido Issy. —- XXXI. Bernardus Franciscus de 
Cucsac, e societate S. Sulpicii, moderator Seminarii philosophici, Parisiis. 
— XXXII. Franciscus Dardan, alumnis ephebei 8S. Barbarae a sacris 
confessionibus. — X X XIIT. Guillelmus Delfaut, iam societatis Iesu sodalis, 
Archipresbyter oppidi Daglan.— XXXIV. Maturinus Victor Deruelle, 
paroeciae Parisiensis S. Gervasii presbyter. — XXXV. Gabriel Desprez 
de Roche, Vicarius generalis Parisiensis. —- XXXVI. Thomas Nicolaus 
Dubray, sacerdos sodalitatis 8. Sulpicii. — XX XVII. Thomas Renatus Du- 
buisson, parochus 8. Dionysii in oppido Barville, Aurelianensis dioecesis. — 
XXXVIII. Franciscus Dumasrambaud de Calandelle, episcopo Lemovi- 
censi a secretis. — XX XIX. Henricus Hippolytus Ermés, vicarius paroe- 
ciae S. Andreae des-Arcs. — XL. Armandus de Foucauld de Pontbriand, 
Vicarius generalis Arelatensis.— XLI. Claudius Franciscus Gagniéres 
des Granges, iam societatis Iesu sodalis, presbyter domus S. Francisci 
Salesii. — XLII. Iacobus Friteyre Durvé, Societatis Iesu iam sodalis. — 
XLITII. Iacobus Gabriel Galais, e societate S. Sulpicii, moderator seminarii 
Robertinorum. — XLIV. Petrus Gauguin, e societate S. Sulpicii, prae- 
fectus bibliothecae Issiensi. — XLV. Ludovicus Laurentius Gaultier, noso- 
comii Parisiensis Incurabilium a sacris. — XLVI. Georgius Girault (P. Se- 
verinus inter Franciscales sodales Tertii Ordinis), a confessionibus Soro- 
rum a 8S. Elisabeth. — XLVII. Ioannes Goizet, archipresbyter paroeciae 
Dominae Nostrae, oppidi Niort, in dioecesi Pictaviensi. — XLVIII. Petrus 
Landry, vicarius in paroecia Dominae Nostrae, oppidi Niort. — XLIX. Ioan- 
nes Philippus Marchand, vicarius paroeciae Dominae Nostrae, oppidi 
Niort. — L. Andreas Grasset de Saint-Sauveur, Canonicus ecclesiae cathe- 
dralis Senonensis. — LI. Carolus Franciscus le Gué, societatis Iesu iam 
sodalis.-— LII. Franciscus Vareilhe Duteil, olim e Soc. Iesu, de domo 
8. Francisci Salesii. — LIII. Petrus Michael Guérin, e societate 8S. Sulpicii. 
— LIV. Guesdon, presbyter.— LV. Ioannes Antonius Guilleminet, pre- 
sbyter paroeciae 8. Rochi, Parisiis. — LVI. Franciscus Ludovicus Hébert, 
Vicarius Superioris generalis Eudistarum.— LVII. Iacobus Stephanus 
Philippus Hourrier, e sodalitate 8. Sulpicii, praefectus seminario de Laon. 
— LVIII. Ioannes Baptista Jannin, nosocomii de la Salpétriére a sacris. 

— LIX. Ioannes Lacan, nosocomii Parisiensis a Pietate nuncupati a 
sacris. — LX. Petrus Alexander de Langlade, Vicarius generalis Rotho- 
magensis. — LXI. Claudius Antonius Roduplhus Laporte, societatis 
Tesu iam sodalis, viearius Sancti Ludovici in oppido Brest. — LXII. Fran- 
ciscus Ludoviecus Laugier de Lamanon, oppidi Champs-sur-Marne iam 
parochus. — LXIII Franciseus Lefrane, Eudista, superior seminarii de 
Coutances. — LXIV. Guilelmus Nicolaus Ludovicus Leclereq, e sodalibus 
Scholarum christianarum (Fr. Salomon).— LXV. Oliverius Lefebvre, 
nosocomii Parisiensis a Misericordia nuncupati a sacris. — LX VI. Urbanus 
Lefebvre, presbyter societatis Missionum pro infidelibus. — LX VII. Iaco- 
bus loseph Lejardinier des Landes, parochus 8. Nicolai in oppido de-la- 
Feuillie. — LXVIII. Michael Ioseph Lemercier, paroeciae S. Eustachii 
Parisiis addictus. — LXIX. Franciscus Caesar Londiveau, vicarius paroe- 
ciae Evaillé. — LX X. Ludovicus Longuet, canonicus 8. Martini Turonen- 
sis. — LX XI. Iacobus Franciscus de Lubersac, Victoriae, Ludovici XV 
filiae, a sacris. — LX XII. Henricus Augustus Luzeau de la Mulonniére, 
e sodalitate S. Sulpicii. — LX XIII. Gaspar Claudius Maignien, parochus 
loci la-Villeneuve-le-Roi. LX XIV. Ioannes Massin, paroeciae 8. Sul- 
picii addictus. —- LXXV. Ludovicus Mauduit, parochus loci Noyers. — 
LXXVI. Franciscus Ludovicus Méallet de Fargues, Vicarius generalis 
dioeceseos Claromontensis. — LXXVII. Iacobus Ioannes Le Meunier, 
vicarius Dominae Nostrae in oppido Mortagne.— LX XVIII. loannes 
Maria Monge, paroeciae Belnensis 8S. Petri vicarius. — LX XIX. lIoannes 
Iacobus Morel (P. Apollinaris inter Fratres Capulatos), vicarius Germa- 
norum in paroecia 8S. Sulpicii.— LXXX. Ioannes Baptista Nativelle, 
vicarius 8. Martini in oppido Longjumeau.— LXXXI. Renatus Nati- 
velle, vicarius S. Dionysii in oppido Argenteuil. — LX XXII. Nezel, cleri- 
cus, professor apud Sulpicianos Issienses. LX XXIII. Mathias Augu- 
stinus Nogier, Parisiensibus Ursulinis a sacris. — LXX XIV. loseph Tho- 
mas Pazery de Thorame, canonicus ecclesiae cathedralis Blezae. — 
LXXXV. Iulius Honoratus Cyprianus Pazery de Thorame, Vicarius gen. 
dioeceseos Tolonensis. — LXXXVI. Petrus Franciscus Pazery de Tho- 
rame, Vicarius gen. dioeceseos Arelatensis. — LXXXVII. Ludovicus 
Pellier, parochus 8. Martini in oppido Montigny. — LX XXVIII. Petrus 
Ploquin, vicarius in oppido-Druye. — LX X XIX. Ioannes Baptista Michael 
Pontus, presbyter sodalitatis S. Sulpicii, Parisiis. — XC. Renatus Nicolaus 
Poret, parochus 8S. Martini in oppido Boitron, dioecesis Sagiensis. — 
XCI. Augustinus Porlier, sacerdoti recens initiatus. — XCII. Lulianus 
Poulain de Launay, presbyter ac professor.— XCII. Petrus Nicolaus 
Psalmon, e sodalitate S. Sulpicii, superior seminarii de Laon. — XCIV. Ioan- 

nes Robertus Quéneau, oppidi Allonnes prope Saumur parochus. — 
XCV. Stephanus Franciscus Deodatus de Ravinel in seminario S. Sulpicii 
diaconus. — XCVI. Iacobus Augustinus Robert de Lezardiére, in semi- 
nario 8. Sulpicii diaconus. — XCVII. Ludovicus Franciscus Rosé, paro- 
chus S. Martini in oppido Emalleville in dioecesi Rothomagensi. — 
XCVIII. Ioannes Caesar Rostaing, diaconus seminarii de Laon, Parisiis. 
— XCIC. Claudius Rousseau, e sodalitate S. Sulpicii, praefectus semi- 
nario de Laon. —C. Vincentius Ioseph le Rousseau, iam societatis Iesu 
sodalis, moderator sanctimonialium a Visitatione, Parisiis. — CI. Franci- 
scus Urbanus Salin de Niart, canonicus in loco Saint-Lisier-de-Conseraus, 
dioeceseos Apamiensis.— CII. Ioannes Henricus Ludovicus Samson, 
vicarius in oppido Caen, dioecesis Baiocensis. — CIII. Ioannes Antonius 
Barnabas Séguin, vicarius paroeciae Parisiensis S. Andreae des Arcs. — 
CIV. Ioannes Baptista Maria Tessier, presbyter sodalitatis S. Sulpicii. 
— CV. Ioseph Martialis Texier, puerorum cantorum in ecclesia 8. Sulpicii 
magister.— CVI. Ioannes Ioseph Thierry, acolytus.—CVII. Thomas 
Loup, appellatus Bonnotte, iam societatis Iesu sodalis, Ursulinarum 
Parisiensium moderator.—CVIII. Carolus Regis Matthaeus comes de 
Vallons de la Calmette, iam militiarum dux.— CIX. Ioseph Volondat, 
parochus loci Saint Gaultier in dioecesi Lemovicensi. — CX. Mathurinus 
Nicolaus de Villeneuve, societatis [esu iam sodalis, moderator monialium 
a Calvario nuncupatarum. 


Septuaginta ac septem mactati sunt in seminario 8. Firmini Congre- 
gationis Missionis: scilicet, 

CXI. Andreas Abel Alricy, octogenarius sacerdos. — CXII. Renatus 
Maria Andrieux, superior communitatis 8S. Nicolai du Chardonnet. — 
CXIII. Nicolaus Bize, rector seminarii S. Nicolai du Chardonnet. — 
CXIV. Stephanus Michael Gillet, rector seminarii S. Nicolai du Chardon- 
net. — CXV. Ludovicus Ioannes Matthaeus Lanier, praefectus seminario 
S. Nicolai du Chardonnet. — CX VI. Caretus Victor Véret, diaconus com- 
munitatis S. Nicolai du Chardonnet.— CXVII. Petrus Paulus Balzac, 
presbyter in paroecia 8. Nicolai du Chardonnet. — CXVIII. Ioseph Ludo- 
vicus Oviéfve, presbyter in paroecia S. Nicolai du Chardonnet. —CXIX. An- 
tonius Claudius Augustus Beaupoil de Saint-Aulaire, 8S. Hilarii Picta- 
viensis canonicus.—CXX. Ioannes Franciscus Maria Benoit, dictus 
Vourlat, iam societatis Iesu sodalis, moderator sanctimonialium a perpe- 
tua adoratione SS. Sacramenti. — CX XI. Ioannes Carolus Maria Bernard, 
canonicus regularis et curator bibliothecae in abbatia Parisiensi 8S. Victo- 
ris. — (XXII. Michael Andreas Silvester Binard, in collegio Navarrensi 

doctor. — CX XIII. Claudius Bochot, moderator Patrum a christiana 
doctrina. — CX XIV. Eustachius Felix, procurator Patrum a christiana 
doctrina. — CXXV. Ioannes Franciscus Bonnel de Pradal, canonicus 
regularis S. Genovefae. —CXXVI. Claudius Ponse, canonicus regularis 
8S. Genovefae. — CXXVII. Petrus Bonsé, parochus in oppido Massy. — 
CXXVIII. Petrus Briquet, in collegio Navarrae theologiae doctor. — 
CXXIX. Petrus Brisse, ecclesiae cathedralis Bellovacensis canonicus 
poenitentiarius. — CXXX. Carolus Carnus, in collegio Ruthenensi do- 
ctor. — CXXXI. Ioannes Carolus Caron, oppidi Collégien parochus. — 
CXXXII. Bertrandus Antonius de Caupenne, vicarius in oppido Mont- 
magny.— CXXXIII. Nicolaus Colin, oppidi Genevriéres parochus. — 
CXXXIV. Salvator Costa, presbyter italicus.— CXXXV. Sebastianus 
Desbrielles, magister scholarum in nosocomio Parisiensi a Pietate nuncu- 
pato. — CXXXVI. Ioannes Petrus Duval, magister scholarum in noso- 
comio Parisiensi a Pietate nuncupato. — CXXXVII. Ludovicus Franci- 
scus Rigot, aedituus in nosocomio Parisiensi a Pietate nuncupato. — 
CXXXVIII. Iacobus Dufour, vicarius 8. Remigii oppidi Maisons. — 
CXXXIX. Dionysius Claudius Duval, presbyter paroeciae 8. Stephani 
a Monte, Parisiis. —- CXL. Ioseph Falcoz, sacerdos nosocomiis Parisien- 
sibus addictus.— CXLI. Iacobus Fangousse de Sartret, presbyter. — 
CXLII. Mareus Antonius Philippus Fauconnet, praepositus seminario 
a Tribus et Triginta appellato.— CXLIII. Gilbertus Ioannes Fautrel, 
presbyter. — CXLIV. Philibertus Fougéres, parochus S. Laurentii in 
dioecesi Nivernensi.— CXLV. Ludovicus Ioseph Francois, moderator 
seminarii Parisiensis S. Firmini.— CXLVI. Petrus Ioannes Garrigues, 
presbyter.— CXLVII. Nicolaus Gaudreau, parochus oppidi Vert-le- 
Petit. — CXLVIII. Georgius Hieronymus Giroust, vicarius loci Gene- 
villiers in dioecesi Parisiensi. — CXLIX. Ioseph Maria Gros, parochus 
8S. Nicolai du Chardonnet.— CL. Ioannes Henricus Gruyer, e Congrega- 
tione Missionis, vicarius Sancti Ludovici, Versaliis. — CLI. Petrus Michael 
Guérin du Rocher, societatis Iesu iam sodalis, praepositus domui nuper 
ad catholicam fidem adductorum.—CLII. Robertus Franciscus Guérin 
du Rocher, societatis Iesu iam sodalis.— CLIII. Ivo Andreas Guillon 
de Keranrum, curator collegii Navarrae.—CLIV. Iulianus Franciscus 
Hédouin, sanctimonialibus addictus. Petrus Franciscus Hénocgq, 
doctor in collegio a Cardinali Lemoine appellato.— CLVI. Eligius Her- 
que du Roule, societatis Iesu iam sodalis, nosocomii a Pietate nuncupati a 
sacris. — CLVII. Petrus Ludovicus Joret, presbyter. — CLVITI. Ioannes Pe- 
trus le Laisant, vicarius S. Dionysii in oppido Dugny. — CLIX. Iulianus le 
Laisant, vicarius in oppido Videcosville. — CLX. Gilbertus Ludovicus Sym- 

phorianus Lanchon, moderator spiritualis religiosarum a Portu Regali. — 
CLXI. Iacobus de la Lande, parochus loci Illiers-l’ Evéque. — CLXII. Ioan- 
nes Ioseph de Lavéze Belay, nosocomii Parisiensis |’Hotel Dieu vicarius. 
— CLXIII. Michael Leber, curio paroeciae Parisiensis 8S. Magdalenae-de- 
la-Ville-Vv Evéque. — CLXIV. Petrus Florentius Leclercq, presbyter semi- 
narii 8. Nicolai-du-Chardonnet. — CLXV. Ioannes Carolus Legrand, phi- 
losophiae doctor in collegio nuncupato de Lisieux. — CLXVI. Ioannes 
Lemaitre, presbyter. — CLXVII. Ioannes Thomas Leroy, prior parochus 
de la Ferté-Gaucher. — CLXVIII. Martinus Franciscus Alexius Loublier, 
parochus oppidi de Condé-sur-Sarthe. — CLXIX. Claudius Silvanus 
Mayneaud de Bisefranc, presbyter. — CLXX. Claudius Ludovicus Mar- 
motant de Savigny, parochus loci Compans-la-Ville. — CLX XI. Henricus 
Ioannes Millet, Parisiis Ecclesiae S. Hippolyti vicarius. — CLX XII. Fran- 
ciscus Ioseph Monnier, presbyter Parisiensis. — CLX XIII. Maria Franci- 
scus Mouffle, Ecclesiae S. Merry, Parisiis, vicarius. — CLX XIV. Ioannes 
Michael Philippot, sacerdos collegio Navarrae addictus. — CLXXV. Petrus 
Claudius Pottier, sodalis Congregationis Eudistarum. — CLX XVI. Iacobus 
Leonorus Rabé, Hospitii Parisiensis nothorum puerorum vicarius. — 
CLXXVII. Petrus Robertus Régnet, presbyter. —CLXXVIII. Ivon 
Ioannes Petrus Rey de Kervisic, vicarius Parisiensis 8. Iacobi-du-Haut- 
Pas. — CLX XIX. Nicolaus Carolus Roussel, presbyter. —CLXXX. Pe- 
trus Saint-J ames, Parisiensis nosocomii a Pietate vicarius. — CLX XXI. Ia- 
cobus Ludovicus Schmid, Ecclesiae 8S. Ioannis Evangelistae Parisiis paro- 
chus. — CLX XXII. Ioannes Antonius Seconds, iam sodalis Societatis 
Iesu, nosocomii Pietatis a sacris. — CLX XXIII. Petrus Iacobus de Turme- 
nyes, presbyter et magister magnus domus Navarrae. — CLX XXIV. Rena- 
tus Ioseph Urvoy, presbyter. — CLXXXYV. Nicolaus Maria Verron, iam so- 
cietatis Iesu sodalis, religiosarum a S. Aura moderator. —— CLXXXVI. Ioan- 
nes Antonius Ioseph de Villette, iam militiae dux. — CLXXXVII. Gu- 


lielmus Violard, presbyter. 


Viginti ac tres Servi Dei ex recensitis in carcere abbatiae S. Germani 


interempti fuere. 

CLXXXVIII. Daniel Ludovicus André Des Pommerayes, paroeciae 
Parisiensis 8S. Pauli vicarius. — CLXX XIX. Ludovicus Remigius Benoist, 
paroeciae Parisiensis S. Pauli vicarius.— CXC. Ludovicus Remigius 
Nicolaus Benoist, paroeciae Parisiensis S. Pauli vicarius. — CXCI. Ioannes 
Andreas Capeau, paroeciae Parisiensis S. Pauli vicarius. — CXCII. Tho- 
mas Petrus Antonius de Boisgelin de Kerdu, Vicarius generalis Aquensis. 
— CXCIII. Antonius Carolus Octavianus du Rouzet, Vicarius gen. Rhe- 

mensis. — CXCIV. Armandus Chapt de Rastignac, Vicarius generalis 
Arelatensis. — CXCV. Ludovicus le Danois, presbyter paroeciae Pari- 
siensis 8. Rochi. — CXCVI. Claudius Fontaine, vicarius paroeciae Pari- 
siensis S. Iacobi de la Boucherie. — CXCVII. Petrus Ludovicus Gervais, 
a secretis Archiepiscopi Parisiensis. — CXCVIII. Sanctes Huré, presbyter. 
— CXCIX. Carolus Ludovicus Hurtrel, sacerdos, ex Ordine Minimorum. 
— CC. Ludovicus Beniaminus Hurtrel, diaconus. — CCI. Anna Alexander 
Carolus Maria Lanfant, iam societatis Iesu sodalis.— CCII. Laurent, 
presbyter, puerorum auribus linguaque captorum educator. — CCIII. Mar- 
tin, presbyter paroeciae 8S. Iacobi de la Boucherie.— CCIV. Thomas 
Ioannes Monsaint, paroeciae S. Rochi Parisiensis vicarius. — CCV. Fran- 
ciscus Ioseph Pey, vicarius ecclesiae S. Landry, Parisiis. — CCVI. Ioannes 
Ioseph Rateau, presbyter. — CCVII. Marcus Ludovicus Royer, parochus 
S. Ioannis en-Gréve, Parisiis. — CCVIII. Ioannes Ludovicus Guyard de 
Saint-Clair, canonicus Noviomagensis. — CCIX. Ioannes Petrus Simon, 
dignitate pollens, quoad scholas moderandas, in capitulo Dominae Nostrae 
Parisiensis. — CCX. Petrus Iacobus Maria Vitalis, in Ecclesia S. Merry, 
Parisiis, vicarius. 
Tres quoque in carcere appellato « La Force » interfecti sunt. 


CCXI. Ioannes Baptista Bottex, oppidi Neuville-sur-Ain parochus. 
— CCXII. Michael Franciscus de la Gardette, Parisiensis paroeciae S. Ger- 
vasii vicarius.—CCXIII. Franciscus Hyacinthus le Livec, societatis 
Tesu iam sodalis, a sacris Filiarum Calvarii. 


Iudicialibus confectis tabulis, tum Ordinaria tum Apostolica auctori- 
tate Parisiensi in ecclesiastica Curia, super martyrio et causa martyrii, 
signis seu miraculis, ipsarumque legitima forma expensa et agnita, Congre- 
gatio Antepraeparatoria est habita in aedibus Rmi Cardinalis Vincentii 
Vannutelli, causae Relatoris, die 23 octobris a. 1923, in qua actum est de 
martyrio, causa martyrii, et signis seu miraculis omnium praefatorum Ser- 
vorum Dei. Praeparatorius autem Coetus coactus est post biennium in 
Vaticana Congregationum aula die 15 novembris. Hoc vertente anno, 
die 13 iulii generalia celebrata sunt Comitia coram Sanctissimo Domino 
nostro Pio Papa XI, in quibus memoratus Cardinalis Vannutelli sequens 
Dubium discutiendum proposuit: « An constet de martyrio, causa martyrii 
et signis seu miraculis praefatorum bis centum tredecim Dei Servorum ». 
Suffragia tum Reverendissimorum Cardinalium tum Patrum Consultorum 
intento animo prosecutus est Beatissimus Pater, suam tamen sententiam 
pandere distulit, ratus precibus Deum exorari oportere, atque ampliorem 
superni luminis copiam in re tam gravi fore implorandam. 

Quum vero, cunctis maturo et accurato examine perpensis, mentem 
suam aperire statuisset, hodiernam diem, qua 8S. Remigii, Rhemensis 
Antistitis, solemnis recolitur memoria, designavit; atque, pacis Hostia 
devotissime oblata, advocari mandavit Reverendissimos Cardinales Anto- 
nium Vico, Episcopum Portuensem et S. Rufinae, sacrae Rituum Congre- 
gationi Praefectum, et Vincentium Vannutelli, Episcopum Ostiensem et 
Praenestinum, sacri Collegii Decanum causaeque Relatorem, una cum 
R. P. Carolo Salotti, S. Fidei Promotore generali, meque infrascripto a 
secretis, solioque Pontificio assidens, solemni decreto edixit: « Ita constare 
de martyrio et causa martyrit centum nonaginta et unius Venerabilium Dei 
Servorum supra recensitorum, ut procedi possit ad ulteriora in casu et ad 
effectum de quo agitur; quoad vero reliquos duos et viginti, dilata, et coadiu- 
ventur probationes ». Hi porro sunt: 

XXVIII. Franciscus Guillaumot. — X XIX. Ioannes Carolus Lebreton. 
— LIV. Guesdon, presbyter.— LX. Petrus Alexander de Langlade. — 
LXII. Franciscus Ludovicus Lauger de Lamanon. — LXVIII. Michael 
Ioseph Lemercier.— LXXIV. Ioannes Massin.— LXXVIII. Ioannes 
Maria Monge. — LX X XVII. Ludovicus Pellier.— XCI. Augustinus Por- 
lier. — XCVII. Ludovicus Franciscus Rosé. — XCVIII. Ioannes Caesar 
Rostaing. — CV. Ioseph Martialis Texier. — CVI. Ioannes Ioseph Thierry. 
— CIX. Ioseph Volondat. — CXIX. Antonius Claudius Augustus Beau- 
poil de S. Aulaire. — CX XXIV. Salvator Costa. — CXLI. Iacobus Fan- 
gousse de Sartrel.—CXLII. Marcus Antonius Philippus Fauconnet. 
— CLXXXVII. Guilelmus Violard. — CXCII. Thomas Petrus Antonius 
de Boisgelin. — CCIII. Presbyter Martin. 


Hoe decretum publici iuris fieri et in acta sacrae Rituum Congrega- 
tionis inseri iussit, calendis octobris anno millesimo nongentesimo sexto. 


hy 4A. Carp. Vico, Ep. Portuen. et S. Rufinae, 
S. R. C. Praefectus. 
L. S. 
Angelus Mariani, Secretarius. 

DAMASCENA 


BEATIFICATIONIS SEU DECLARATIONIS MARTYRII VENERABILIUM SERVORUM 
DEI FRANCISCI, MOOTI ET RAPHAELIS MASSABKI FRATRUM GERMANORUM 
CHRISTIFIDELIUM MARONITARUM DAMASCI ANNO 1860 IN ODIUM FIDEI 
INTEREMPTORUM. 


SUPER DUBIO 


« An, stante approbatione martyrii et causae martyrii, nec non dispensatione 
a signis seu miraculis, ad tramitem can. 2116 $2 Cod. iuris can., tuto 
procedi possit ad solemnem eorumdem trium Venerabilium Servorum 
Dei Beatificationem? » 


Recens adhuc memoria exstat immanis illius excidii, quod anno mille- 
simo octingentesimo sexagesimo Damasci in Syria barbarae Drusorum 
cohortes in christianam gentem patrarunt, omnia terrore, sanguine, igne 
et vastatione implentes. Inter necatos octo emicant Franciscalis familiae 
sodales, qui in coenobio eiusdem civitatis commorabantur, suae professio- 
nis apprime studiosi. Istorum causa ad felicem nuper perducta est exitum, 
atque Beatorum Caelitum honores Apostolico decreto iisdem iam indulti 
sunt, propeque est ut solemnis Beatificationis ritus perficiatur. Sed in 
eodem coenobio, eadem furente procella et ab iisdem christianae fidei oso- 
ribus, alii tres germani fratres Maronitae interfecti fuere, qui vix atque 
prima insectationis signa perceperunt, illuc confugerant, ut eamdem cum 
religiosis iis viris, quibuscum familiari quadam-consuetudine utebantur, 
sortem nanciscerentur. Pietatis studio vitaeque probitate egregie pollebant, 
impavidoque animo inimicorum furiosum impetum passi sunt, cruorem 
suum in catholicae fidei testimonium profundentes, non secus ac octo 
Franciscales sodales, ne apostasiae crimine, ad quod singuli incitabantur, 
se foedarent. 

Ubi primum ad aures hodierni Archiepiscopi Damasceni Maronita- 
rum perlatum est nuncium proximae Beatificationis octo Franciscalium 
sodalium, qui tamquam fidei martyres declarati sunt, eamdem gloriam 
deberi sensit Antistes religiosissimus etiam tribus fratribus Maronitis, 
eamdem ob causam eodemque in loco insimul cum illis iugulatis. Quos 
enim fides ac poena coniunxerat, pari gloria honestari decebat. 

Preces itaque, una cum aliis orientalis Ecclesiae Praesulibus, Summo 
Pontifici porrexit, enixe efflagitans ut quod pro suis martyribus neglectum 
fuerat id benigne repararetur. Sanctissimus Dominus noster Pius Papa XI 
rem iustam et laudabilem peti animadvertens, novum ac singulare beni- 
gnitatis ac benevolentiae suae pignus orientali Ecclesiae exhibere voluit. 

Ut igitur res tota rite perficeretur, manum suam causae promovendae 
praefatorum trium Dei Famulorum apposuit, peculiari mandato fidei 
Promotori generali tradito, quo Damascum se conferret, et quos invenis- 
set ipsorum necis idoneos testes opportune expenderet, iudiciali servata 
forma. Res bene cessit; plura enim et luculenta congesta sunt testimonia 
fideique digna documenta, quae tuto ferendo iudicio paria omnino visa 
sunt. Rerum a se gestarum universa series descripta a Fidei Promotore, 
oculis subiecta est tum Reverendissimorum Cardinalium tum Patrum 
Consultorum, qui in generalibus Comitiis diei quintae vertentis mensis, 
proposito ad discutiendum dubio per Reverendissimum Cardinalem Anto- 
nium Vico, sacrae Rituum Congregationi Praefectum: « An, attenta rela- 
tione Promotoris generalis Fidei tuto procedi possit ad praedictorum Chri- 
stifidelium Beatificationem? » concordi suffragatione affirmative responde- 
runt. Sanctissimus Pater apertis verbis de laboribus hac in causa feliciter 
impensis est gratulatus, animique sui laetitiam pandere dignatus est, 
excepitque libenter suffragatorum vota, qui, inspecta martyrii perspicui- 
tate, a signis seu miraculis dispensari petierant. Ne quid autem constituto 
iudiciorum ordini deesset, provisum fuerat per Fidei Promotoris inquisi- 
tionem, qui de Servorum Dei scriptis investigaverat, deque custodia decre- 
torum Urbani VIII super cultu publico non adhibendo docuerat. 

Fusis de more precibus ad divinae sapientiae lumen in tam gravi nego- 
tio demerendum, auspicatissimam hance diem septimam octobris selegit, 
qua solemne agitur festum Beatae Mariae Virginis sub appellatione sacra- 
tissimi Rosarii, ad recolendam victoriam institutum, quam populus chri- 
stianus de Turcarum tyrannide reportavit. Sacris igitur mysteriis piissime 
celebratis, ad se acciri mandavit, in hac nobilissima Vaticani aula, Reve- 
rendissimum Cardinalem Antonium Vico, Episcopum Portuensem et 
8S. Rufinae, sacraeque Rituum Congregationi Praefectum, una cum R. P. 
Carolo Salotti, S. Fidei Promotore generali, meque infrascripto a secretis, 
iisque adstantibus, suprema qua pollet auctoritate declaravit: « Ita constare 
de martyrio et causa martyrii praefatorum trium Venerabilium Servorum 
Dei, ut, stante dispensatione a signis seu miraculis, ad solemnem eorumdem 
Beatificationem tuto procedi queat ». 

Hoe decretum in vulgus edi, in acta sacrorum Rituum Congregationis 
deponi, triumque Venerabilium Dei Famulorum nomina Litteris Apostolicis 

de Beatificationis solemniis in Patriarchali Basilica Vaticana pro octo 
memoratis Franciscalibus sodalibus quantocius celebrandis, iam datis, 
adiungi iussit, nonis octobris anno millesimo nongentesimo vicesimo sexto. 


A. Carp. Vico, Ep. Portuen. et S. Rufinae, 
S. R. C. Praefectus. 


L. & S. 
Angelus Mariani, Secretarius. 


IV 
PARISIEN. 


BEATIFICATIONIS SEU DECLARATIONIS MARTYRII VENERABILIUM SERVORUM 
DEI IOANNIS MARIAE DU LAU ARCHIEPISCOPI ARELATENSIS, FRANCISCI 
IOSEPHI DE LA ROCHEFOUCAULD EPISCOPI BELLOVACENSIS, PETRI LUDO- 
VICI DE LA ROCHEFOUCAULD, EPISCOPI SANTONENSIS ET SOCIORUM, 
IN ODIUM FIDEI PARISHS INTEREMPTORUM MENSE SEPTEMBRI ANNO 1792. 


SUPER DUBIO 


« An, stante approbatione martyrii et causae martyrii, nec non dispensatione 
a signis seu miraculis, ad tramitem can. 2116 § 2 Cod. iuris can., tuto 
procedi possit ad solemnem Venerabilium centum et nonaginta unius 
Servorum Dei Beatificationem? » 


Quid possint humanae vires divina gratia roboratae, quum sanctorum 
omnium declarant exempla, tum apprime eorum, qui acriter tentati malue- 
runt, per immanes cruciatus vitam fundere, quam a Christi fide et ab Eccle- 
siae unitate desciscere. Horum multi, quorum purpureis palmis gloriatur 
Ecclesia, in teterrima illa contra catholicam religionem insectatione emi- 
cuerunt, quae saeculo xviiI ad exitum flectente per Galliam desaeviit, 
ex omni hominum conditione, qui pro testamento Dei sua corpora tradide- 
runt et laverunt stolas suas in sanguine Agni. Conspicuus sane istorum 


manipulus in ipsa urbe Galliarum principe collectus est septembri mense ~ 


anno 1792, quos inter eminent memorati tres Venerabiles viri episcopali 
dignitate praestantes, plurimique alii animarum curam gerentes. Hi, quos 
christifideles nacti erant captivitatis socios, quique eiusdem exitii mox 
futuri erant participes, peramanter hortantur, admissorum doleant, men- 
tes ad caelum convertant, aeterna supplicia iis longe tetriora ita effugiant, 
quae a carnificibus parabantur. Hisce stimulis religiosi sensus in iis miri- 


S. Congregatio Rituum 451 


fice excitantur: in genua se omnes provolvunt, conscientiam suam expiandi 
percupidi, atque ad mortem pie obeundam sese parant. Qui in coenobio 
Carmelitarum detinebantur, in horto tumultuose iugulati plures sunt, 
alii vero templum ingredi iussi ad iniquum iuramentum nuncupandum 
iterum tentantur, omnesque reluctantes morte mulctantur. In templo 
autem assiduas preces Deo fundebant, et ut quisque ad necem suo nomine 
appellabatur, serenus laetusque surgebat, velut si ad Agni nuptias ab 
Angelis evocaretur; alii ab Horarum canonicarum non desistebant reci- 
tatione, vel sanctos libros oculis tenebant subiectos; alii Deo benedice- 
bant, quod, quae dogmata ex cathedris librisque defenderant, eadem sibi 
contigeret sanguinis testimonio confirmare; Christi crucifixi alii imaginem 
extremum conspiciebant, eius verba repetentes: Domine, dimitte illis, 
quia nesciunt quod faciunt. Etiam qui in abbatia 8S. Germani necati sunt, 
piam oppetere mortem, sacerdotum concaptivorum ministerio adiuti, 
studuerunt. Qui vero in Seminario S. Firmini custodiebantur, vel intra 
aedes iugulati fuere vel e fenestra deorsum in viam deiecti, ubi immanis- 
simae mulieres convenerant, quae, ut quispiam sacerdos ex alto aedium 
proiiciebatur, ad eum, belluarum instar sanguinem sitientium, accurre- 
bant, clavisque armatae, si quid spiritus adhuc in eo manebat, crudeliter 
eripiebant. Neque a mortuorum corporibus vexandis abstinuerunt: nam- 
que conscendebant currus, quibus erant illa imposita, atque (horribile 
dictu) pedibus proterebant, in frusta concidebant, crura, capita secabant, 
distractaque membra tollentes, veluti trophaea transeuntibus ostenta- 
bant, clamitantes: Vive la nation! 

Opportune sane et auspicato contingit hac nostra aetate, qua bellum 
adversus Dominum et Christum eius a nostrae religionis osoribus instaurari 
haud immerito timendum est, adeo praeclara fidei et fortitudinis cele- 
brare exempla, ex quibus magnum profecto robur christifidelibus accedet, 
ad strenue dimicandum contra perfidos conatus omnigenasque insidias 
inimicorum Christi nominis. Armantur enim filiorum animi dum patrum 
recensentur triumphi (Eucher. Lugdun., Hom. de SS. Petro et Paulo). 

Laetetur itaque universa catholica Ecclesia ob novam gloriam novam- 
que utilitatem sibi obventuram ex istorum Venerabilium Dei Servorum 
exaltatione. De martyrio quippe martyriique causa centum et nonaginta 
unius ex biscentum tredecim de quibus iudiciales disceptationes sunt 
habitae plane constare ad iuris praescriptum decreto lato calendis ver- 
tentis mensis, ubi ipsorum nomina religiose descripta sunt, sancitum est. 
Atque martyrii ipsius evidentia inspecta a proferenda de signis seu mira- 
culis peculiari probatione soluti sunt, altero decreto, causae <Actores, 
prout in iure canonico provisum est (can. 2116, § 2). 

Unum tamen praestandum supererat, quo huius sacri fori iudiciales 
formulae complerentur. In universo itaque sacrorum Rituum coetu die 
quinta volventis mensis coacto coram Sanctissimo Domino nostro Pio 
Papa XI, Reverendissimus Cardinalis Vincentius Vannutelli causae Rela- 
tor, hoc dubium discutiendum proposuit: An stante approbatione martyrii 
et causae martyrii, nec non dispensatione a signis seu miraculis, tuto pro- 
cedi possit ad solemnem praefatorum Venerabilium centum nonaginta et 
unius Servorum Dei Beatificationem? Porro cuncti qui aderant Reverendis- 
simi Cardinales et Patres Consultores affirmativum suffragium ediderunt; 
@ mente vero sua aperienda supersedit Beatissimus Pater, ingeminatis 
precibus uberiorem caelestis sapientiae copiam impetrandi studiosus. 

Hodiernam autem faustissimam designavit diem, qua annua solemnia 
honori Beatissimae Virginis Mariae sub sacratissimi Rosarii titulo pera- 
guntur, divinaque ferventer oblata Hostia, ad se advocari mandavit Reve- 
rendissimos Cardinales Antonium Vico, Episcopum Portuensem et 8. Rufi- 
nae, sacrae Rituum Congregationi Praefectum, et Vincentium Vannutelli, 
Episcopum Ostiensem et Praenestinum, sacri Collegii Decanum causaeque 
Relatorem; itemque R. P. Carolum Salotti, 8S. Fidei Promotorem genera- 
lem, meque infrascriptum Secretarium, iisque adstantibus, solemni decreto 
edixit: Tuto procedi posse ad solemnem centum et nonaginta unius memora- 
tum Dei Servorum Beatificationem. 

Huiusmodi decretum publici iuris fieri, in acta sacrorum Rituum Con- 
gregationis referri, Litterasque Apostolicas in forma Brevis de Beatifica- 
tionis solemniis in Patriarchali Basilica Vaticana, ubi primum licuerit, 
perficiendis expediri iussit, nonis octobris anno millesimo nongentesimo 
vicesimo sexto. 


te A. Carp. Vico, Ep. Portuen. et 8S. Rufinae, 
S. R. C. Praefectus. 
L. & S. 
Angelus Mariani, Secretarius. 

S. CONGREGATIO DE SEMINARIIS 
ET DE STUDIORUM UNIVERSITATIBUS 


EPISTOLA 


AD RMOS ORDINARIOS, DE CATECHETICA DISCIPLINA IN SACRIS SEMINARIIS 
IMPENSE EXCOLENDA. 


Illiie ac Riie Domine, 


Ad regnum Iesu Christi, Servatoris nostri, in terris instaurandum, nulla 
res plus confert, ex ipso divino instituto, quam eximia sacerdotalis ordinis 
sanctitas et doctrina. « Causae profecto graves, et omnium aetatum commu- 
nes, decora virtutum multa et magna in sacerdotibus postulant: verun- 
tamen nostra haec aetas plura quoque et maiora admodum flagitat » 
(Leo XIII, Enc. Etsi nos, 15 febr. 1882). 

Cum autem idonei altaris ministri et studiosi animarum curatores ne- 
queant evadere nisi, qui, in sacris Seminariorum septis adolescentes, ad 
omnem virtutis et scientiae decorem rite instituantur, Sancta Sedes Apo- 
stolica sapientissimas edidit leges de huiusmodi institutis, quorum cum statu 
ipsa Ecclesiae fortuna coniungitur maxime. 

Nos quidem omnia, quae de hac re statuta sunt, ab omnibus, quorum 
interest, religiose servari confidimus; -sed unum est maximi momenti et 
ponderis, quod universos sacrorum Antistites diligenter attendere percupi- 
mus, idque spectat ad rationem seu methodum christianae doctrinae tradendae. 

Codicis iuris canonici canone 1365 § 3 praescribitur ut in cursu theologico, 
qui saltem integro quadriennio debet contineri, « habeantur etiam lectiones 
de Theologia pastorali, additis practicis exercitationibus praesertim de ratione 
tradendi pueris aliisque catechismum ». 

Quam congruenter quamque necessario haec praecipiantur, facile intel- 
liget quisquis animadvertat officium docendi christianam plebem, quo 
tenentur sacerdotes omnes, praesertim curiones, omnium officiorum pri- 
mum esse et maximum: ex eius enim observatione aut neglectu salus vel 
ruina animarum magna ex parte pendet. Apertum notumque est gravissi- 
mum Benedicti XIV, sapientissimi Pontificis, effatum: « Illud affirmamus 
magnam eorum partem, qui aeternis suppliciis damnantur, eam calamita- 
tem perpetuo subire ob ignorantiam mysteriorum fidei, quae scire et cre- 
dere necessario debent, ut inter electos cooptentur» (Inst. XXVI, 18). 

Hine, ex iuris canonici praescripto, debet parochus, ut gravissimum 
impleat officium suum de catechetica populi christiani institutione, pueros 
ad sacramenta Poenitentiae, Confirmationis et Eucharistiae rite suscipienda 
praeparare, eosque, postquam primum Sancta de altari libaverint, uberius 
ac perfectius excolere, item fidelibus adultis catechismum, sermone ad 
eorum captum accommodato, explicare (can. 1329-32). 

Huiusmodi autem officio ceteros presbyteros, atque etiam clericos, 
teneri, constat ex sequenti: « Presbyteri aliique clerici, nullo legitimo impe- 
dimento detenti, proprio parocho in hoc sanctissimo opere adiutores sunto, 
etiam sub poenis ab Ordinario infligendis» (can. 1333 § 2). At, cum 
rudium praesertim et imperitorum institutio de rebus altissimis, sermone 
ad eorum captum accommodato, res sit perdifficilis aeque ac pernecessaria, 
ideo ad tantum opus diuturna ac prorsus diligens adhibenda est praepa- 
ratio. Haee fieri debet in sacris Seminariis: ad hoc enim sunt ipsa consti- 
tuta. Ut autem munus docendi christianum populum rite et fructuose quis 
obeat, non sufficit praeparatio doctrinalis, quae in veritatum tradendarum 
cognitione versatur quaeque fit per studium sacrae theologiae, praesertim 
dogmaticae, sed requiritur etiam illa quae dicitur -didascalica, ad modum 
pertinens quo veritates tradi debent, eaque fit tum per congrua praecepta 
tum per practicas exercitationes. 

Ad rem Summus Pontifex Pius X in memorabili Encyclica Acerbo nimis 
(15 apr. 1905): « Facilius longe est reperire oratorem, qui copiose dicat ac 
splendide, quam catechistam, qui praeceptionem habeat ex omni parte lau- 
dabilem. Quamcumgue igitur facilitatem cogitandi et loquendi quis a natura 
sit nactus, hoc probe teneat, numquam se de christiana doctrina ad pueros 
vel ad populum cum animi fructu esse dicturum, nisi multa commentatione 
paratum atque expeditum. Falluntur sane qui plebis imperitia ac tarditate 
fisi, hac in re negligentius agere se posse autumant. E contrario, quo quis 
rudiores nactus sit auditores, eo maiore studio ac diligentia utatur oportet, 
ut sublimissimas veritates, adeo a vulgari intelligentia remotas, ad obtu- 
siorem imperitorum aciem accommodet, quibus aeque ac sapientibus, ad 
aeternam beatitudinem adipiscendam sunt necessariae ». 

Quae cum ita sint, Amplitudinem tuam enixe rogamus ut hoc iuris 
canonici praeceptum vehementer urgeas operamque des ut in Seminario 
tuo impense excolatur disciplina catechetica; quam ob rem magister theo- 
logiae pastoralis praelectiones de ratione doctrinae christianae tradendae 
frequentes habeat, et clerici ipsi ad tantum opus sese practice exerceant, 
sive in Seminario, sive in ecclesiis, prout prudentia suaserit. 

Haee sunt, Amplissime Praesul, quae ad te, sicut et ad ceteros sacro- 
rum Antistites, habuimus hac de re scribere. Placet litteram nostram absol- 

vere verbis, quibus Summus Pontifex Leo XIII Episcopos Peruviae simili 
in casu hortabatur: « Haec si praestabitis et clerus florebit honore suo, et 
Ecclesiae laus manebit, quae semper optimorum studiorum fautrix et altrix 
est habita vereque habenda est. Vobis praeterea idonei homines praesto 
erunt, qui, vocati in partem ministerii vestri, magno vobis erudiendis popu- 
lis pietatique fovendae usui futuri sint et adiumento ». (Breve Inter gra- 
ves, 1 maii 1894). 

Interim Deum, benignum bonorum omnium largitorem, humiliter adpre- 
camur ut te cunctosque fideles, pastorali sollicitudini tuae concreditos, 
uberrimis caelestis gratiae auxiliis munerari dignetur. 

Romae, ex Secretaria 8S. Congregationis Seminariis et Studiorum Uni- 
versitatibus praepositae, die 8 septembris an. 1926. 


Amplitudini tuae 
addictissimus in Domino 
CAIETANUS Card. BISLETI, Praefectus. 


t Iacobus Sinibaldi, Episc. Tiberien., Secretarius. 


| 
| 
| 


456 Acta Apostolicae Sedis - Commentarium Offciale 


ACTA TRIBUNALIUM 
SACRA ROMANA ROTA 


Citatio edictalis 


IANUEN. 


NULLITATIS MATRIMONII (TESTA-ROSASCO) 


Cum ignoretur locus actualis commorationis Iosephi Rosasco in causa 
conventi, eundem citamus ad comparendum, sive per se, sive per Pro- 
curatorem legitime constitutum, in sede Tribunalis 8S. R. Rotae (Roma, 
via della Dataria, 94) die 15 decembris 1926, hora 11, ad concordandum 
de dubio disputando, vel infrascripto subscribendum, et ad diem desi- 
gnandam qua habebitur Turnus rotalis pro causae definitione: 


An constet de nullitate matrimonii in casu. 


Ordinarii locorum, parochi, sacerdotes et fideles quicumque notitiam 
habentes de loco commorationis praedicti Iosephi Rosasco curare debent, 
ut de hac edictali citatione ipse moneatur. 


L. & 8. I. Grazioli, Ponens. 


Ex Cancellaria Tribunalis S. R. Rotae, die 13 octobris 1926. 


Ioannes Ladelci, Notarius. 


* Etant inconnu le lieu de la demeure actuelle de M. Joseph Rosasco 
défendeur en cette cause, Nous le citons & comparaitre, par propre personne 
ou par un procureur légitimement constitué, au siége du Tribunal de la 
8. Rote Romaine (Roma, Via della Dataria, n. 94), 15 Décembre 1926 a 
11 heures, pour concorder ou souscrire le doute ci-dessous rapporté, et fixer 
le jour de la cause devant la Rote: 


Conste-t-ii de la nullité du mariage dans ce cas? 


Les Ordinaires des lieux, les curés, les prétres, les fidéles ayant connais- 
sance du lieu de la résidence du dit M. Joseph Rosasco devront, dans la 
mesure du possible, l’avertir de la présente citation. 

DIARIUM ROMANAE CURIAE 


Mercoledi 13 ottobre Sua Santita ha ricevuto in Udienza 
solenne 8. E. il Sig. Dott. Et1oporo Romero, Ambasciatore 
Straordinario e Plenipotenziario del Peri, per la presentazione 
delle Lettere Credenziali. 


SACRA CONGREGAZIONE DEL CONCILIO 


AVVISO 


Si rende noto che le iserizioni per la pratica del diritto presso lo Studio 
della S. C. del Concilio, gid aperte, si chiuderanno il 30 novembre prossimo. 


SACRA CONGREGAZIONE DEI RITI 


Martedi, 5 ottobre 1926, nel Palazzo Apostolico Vaticano, dinanzi all’au- 
gusta presenza del Santo Padre, si é tenuta la Congregazione Generale dei 
Sacri Riti, nella quale gli Emi e Rmi Signori Cardinali, i Revmi Prelati ed 
i Consultori Teologi, hanno discusso e dato il loro voto dapprima sul dubbio 
detto del Tuto per la solenne beatificazione dei Venerabili Servi di Dio, Gio- 
vanni Maria du Lau Arcivescovo d’Arles, Francesco Giuseppe de la Roche- 
foucauld Vescovo di Beauvais, Pietro Lodovico de la Rochefoucauld Vescovo 
di Saintes e Compagni, uccisi a Parigi in odio alla Fede; e quindi sul dubbio 
detto del Tuto per la solenne Beatificazione dei tre fratelli germani, maroniti, 
Francesco, Mooti, e Raffaele Massabki, uccisi nell’anno 1860 in odio alla Fede. 


Martedi, 26 ottobre 1926, nel Palazzo Apostolico Vaticano, con linter- 
vento degli Emi e Rmi Signori Cardinali e col voto dei Rmi Prelati Officiali 
e dei Consultori Teologi componenti la Sacra Congregazione dei Riti, si é 
tenuta la Congregazione Preparatoria per discutere il dubbio sopra l’eroismo 
delle virtii esercitate dal Ven. Servo di Dio Vincenzo Pallotti, Sacerdote 
Romano, Fondatore della Pia Societé delle Missioni. 

TRIBUNALE DELLA 8. ROMANA ROTA 


Sabato, 16 ottobre, ebbe luogo nel Palazzo Apostolico Vaticano la solenne 
inaugurazione dell‘anno giuridico. Dopo la Messa dello Spirito Santo e la pre- 
stazione del giuramento, gli Uditori, con gli Ufficiali del 8. Tribunale e gli 
Avvocati, furono ammessi alla presenza del S. Padre. L’Illmo e Rho Mons. 
Massimo Massimi, Decano, lesse il seguente indirizzo: 


Beatissimo Padre, 

« L’anno giuridico 1925-1926 ha segnato ancora un aumento di lavoro, in 
confronto degli anni precedenti: il numero delle cause, decise con sentenza defi- 
nitiva, si 6 elevato a cinquantaquattro, senza dire delle moltissime altre che 
hanno avuto termine altrimenti. 

« E stato nondimeno per la Rota un anno di lutto, a causa della morte 
del Decano — Mons. Giovanni Prior —avvenuta il 28 aprile a Darlington, 
in Inghilterra, 14 dove egli era nato. Particolarmente mesto ne é oggi il ricordo, 
in questa annuale inaugurazione, alla quale lo abbiamo veduto per ben quin- 
dici anni consecutivi, dal 1908 al 1922, quando ebbe l’onore di tenere il discorso 
alla presenza della Santit&é Vostra. 

« Fu quello, si pud dire, l’ultimo atto del suo ufficio, perché non molto dopo 
egli piegava improvvisamente sotto il peso del male, che lo costrinse per tre 
anni e mezzo a un riposo forzato e penosissimo, finché non si addormentd 
nel Signore, sanctissime, come dice il messaggio trasmesso al Nostro Tribunale 
dal Vescovo del luogo e come é ben facile credere, conoscendone la santa vita. 

«La Rota pud a buon diritto esser fiera di aver avuto, prima a Uditore e 
poi a Decano, una figura si bella di sacerdote, integro e pio, intelligente e colto, 
cortese ma fermo, filialmente devoto alla persona del Romano Pontefice. Sua 
nota caratteristica era una laboriosité calma, costante, tenace, quella che egli 
spinse fino al sacrificio della vita. 

Cosi, nella ripresa del lavoro, quel che era un pensiero mesto, diventa 
un monito opportuno. Dobbiamo raccogliere il bellissimo esempio di ogni virti, 
che ne ha lasciato il venerato defunto, e, in particolare, il forte amore al lavoro 
Il lavoro di un Tribunale @ spesso duro e ingrato, donde segue una naturale 
tendenza a differirlo. E contro questa tendenza dobbiamo tutti — giudici, uffi- 
ciali e avvocati — potentemente reagire. 

«Sia ben fermo il nostro proposito, nella speranza della grazia divina, che 
abbiamo or ora domandata innanzi all’Altare. Abbiamo assistito alla celebra- 
zione dei Sacri Misteri, abbiamo invocato lo Spirito Santo e abbiamo levato 
fiduciosi lo sguardo all’immagine della Nostra Signora. 

« L’Eucaristia d& divino fervore e—come dice Ambrogio — nescit tarda 
molimina Spiritus Sancti gratia. Piena di questa grazia, Maria con fretta corse 
alla montagna. Ii Suo esempio, il Suo aiuto ci diano lena a salire le aspre monta- 

gne del Nostro Tribunale. E la Santit&a Vostra, con la Paterna Benedizione, 
ci guidi in queste difficili e pericolose ascensioni, affinché non mettiamo il piede 
in fallo, né ci arrestiamo per via, ma dalla vetta raggiunta scopriamo i candidi 
panorami e i magnifici orizzonti della giustizia ». 


Tl Santo Padre rispondeva dichiarando di ricevere con particolare compia- 
cenza le nobili espressioni dei devoti sentimenti, dei cari ricordi, dei fervidi 
propositi manifestati, tanto pi che partivano da quelli che egli sapeva venir 
dall’Altare. A loro poteva applicare con propriet& quello che |l’Imperatore 
Giustiniano riportava al principio del Digesto: Zuris merito quis nos sacerdotes 
appellet, iustitiam namque colimus. E proseguiva, dicendo: 

«Ci siamo uniti con voi stamane nella preghiera a Dio, pensando a voi ed 
a questo gradito desiderato incontro e al vostro nuovo lavoro, pregando a voi 
le celesti benedizioni e suffragando il compianto Decano defunto, la cui memoria 
cosi sacra, cosi bella, cosi edificante, ben é@ stata filialmente e fraternamente 
ricordata. Tl lavoro, gid cresciuto, crescera di nuovo nel suo fatale andare, 
e Noi riguardiamo, con paterna compiacenza e con sincera fierezza, che insieme 
al lavoro cresce, se possibile, lo zelo e la generosita colla quale lo affrontate, 
cosi che anche in voi si compiono queste ascensioni nobili ed alte, delle quali 
felicemente @ stata fatta memoria, ascensioni piene di poesia, perché nulla vi é 
invero di pit bello della giustizia ». 

Rieordava poi ed applicava le parole del Salmista: Beatus vir cuius auzi- 
lium est a Domino: ascensiones in corde suo disposuit... Etenim benedictionem dabit 
legislator, ibunt de virtute in virtutem. Impartiva, infine, la implorata Benedi- 
zione Apostolica a tutti i presenti e a quelli che erano nella loro mente e nel 
loro cuore. 


SEGRETERIA DI STATO 


NOMINE 
Con Biglietti della Segreteria di Stato, il Santo Padre Pio XI, felicemente 
regnante, si é degnato di nominare: 
17 agosto 1926. Monsig. Eugenio Tisserant e il Rho P. Cirillo Karalewskyi, 
Consultori della Sacra Congregazione per la Chiesa 
@’ Oriente. 


Con Brevi Apostolici, il Santo Padre Pio XI, felicemente regnante, si 
degnato di nominare: 
23 giugno 1926. Monsig. Luigi Maglione, Arcivescovo titolare di Cesarea di 
Palestina, Nunzio Apostolico a Parigi. 
8 luglio » Monsig. Giuseppe Fietta, Arcivescovo titolare di Sardica, 
Internunzio Apostolico nell’ America centrale. 

13 ottobre 1926. L’ Emo Sig. Cardinale Raffaele Merry del Val, Protettore 
delle Suore della Presentazione di Madras (India). 


20 » » L’Emo Sig. Cardinale Camillo Laurenti, Protettore della 
Congregazione Vallombrosana O. 8S. B. 
25 » » L’Emo Sig. Cardinale Michele Lega, Protettore dell’Istituto 
delle Religiose Adoratrici del Ssmo Sacramento (Bue- 
nos Aires). 


Protonotari Apostolici ad instar participantium: 
5 agosto 1926. Monsig. Winand Uberto Aretz, della diocesi di Little Rock. 


16 » » Monsig. Dionisio O’ Connor, della diocesi di London. 

2 settembre » Monsig. Giuseppe Asti, dell’archidiocesi di Milano. 

9 > » Monsig. Massimiliano Keller, Amministratore Apostolico di 
Schneidemuhl. 

26 > » Monsig. Pietro Paturzo, dell’archidiocesi di Sorrento. 


Prelati Domestici di 8. 8.: 


26 marzo 1925. Monsig. Maurilio Silvani, della diocesi di Alessandria. 

23 febbraio 1926. Monsig. Giovanni Sumera, dell’archidiocesi di Manila. 

» ) » Monsig. Cesare Guerrero, della medesima archidiocesi. 

I marzo  » Monsig. Teofilo Bromboszcz, della diocesi di Katowice. 
I maggio » Monsig. Antonio Sinibaldi, dell’archidiocesi di Milano. 


16 giugno » Monsig. Pietro Donohoe, della diocesi di Brooklyn (U.S. A.). 
» » » Monsig. Giacomo Tommaso Kelty, della medesima diocesi. 
» , » Monsig. Francesco Saverio Ludeke, della medesima diocesi. 
» » » Monsig. Timoteo Luigi Hickey, della medesima diocesi. 

» » » Monsig. Giovanni Luigi Belford, della medesima diocesi. 

» » » Monsig. Boleslao Puchalski, della medesima diocesi. 

> » » Monsig. Ambrogio Schumack, della medesima diocesi. 

> » » Monsig. Giovanni C. York, della medesima diocesi. 

> » » Monsig. Patrizio J. Cherry, della medesima diocesi. 

» » » Monsig. Tommaso J. O’ Brien, della medesima diocesi. 

. » » Monsig. Guglielmo Mc Ginnis, della medesima diocesi. 

» » » Monsig. Giacomo G. Corrigan, della medesima diocesi. 

> » » Monsig. Nicola M. Wagner, della medesima diocesi. 

22 » » Monsig. Giovanni J. Sheridan, della diocesi di Syracuse 


(U. 8S. A.). 
16 luglio » Monsig. Pietro Marazza, della diocesi di Novara. 
5 agosto » Monsig. Giovanni Eugenio Weibel, della diocesi di Little Rock. 


12 » » Monsig. Giovanni Ceraso, dell’archidiocesi di Capua. 
» »  Monsig. Emmanuele Vinheta, della diocesi di Riberao Preto. 
16 » » Monsig. Giovanni Francesco Stanley, della diocesi di London. 


» » » Monsig. Teodoro Valentin, della medesima diocesi. 

18 agosto 1926. Monsig. Edmondo Brunck de Freundeck, della diocesi di 


Strasburgo. 
» » » Monsig. Antonio Sawatzki, della diocesi di Danzica. 
» » » Monsig. Carlo Bovero, dell’archidiocesi di Torino. 
19 » » Monsig. Guglielmo L. O’ Brien, dell’archidiocesi di Chicago. 
» » »  Monsig. Giuseppe Centennial Quille, della medesima archi- 
diocesi. 
» » » Monsig. Bernardo J. Sheil, della medesima archidiocesi. 
» » »  Monsig. Maurizio P. Fitzgerald, della diocesi di Brooklyn. 
25 » » Monsig. Angelo Astorri, dell’archidiocesi di Fermo. 
30 » » Monsig. Marco de Dionigi, della diocesi di Novara. 
ONORIFICENZE 


Con Brevi Apostolici, il Santo Padre Pio XI, felicemente regnante, si é 
degnato di conferire: 


Ia Commenda dell’Ordine di San Gregorio Magno, classe civile: 
18 giugno 1926. Al sig. Edoardo Riboli, della diocesi di Chiavari. 
30 luglio » Al sig. cav. Angelo Delassus, dell’archidiocesi di Cambrai. 
12 agosto » Al sig. Antonio Giuseppe Leite, della diocesi di Botucati. 
2 settembre » Al sig. avv. Gaetano Ceola, della diocesi di Vicenza. 


10 » » Al sig. Francesco Patrizio Finn, della diocesi di Middlesbo- 
rough. 

13 » » Al sig. Simeone di Cagno-Abbrescia, dell’archidioc. di Bari. 

17 » » Al sig. Bernardo Maria Mutsaers, dell’archidioc. di Malines. 

» » » Al sig. Colomano Cziffra, della diocesi di Gran Varadino. 


Il cavalierato dell’Ordine di San Gregorio Magno, classe civile: 


18 giugno 1926. Al sig. Carlo Maria Vittore Boothaan, della diocesi di Bois- 
le-Duc. 

31 luglio » Al sig. Vittore Parein, dell’archidiocesi di Malines. 

18 agosto » Al sig. dott. Daniele Giuseppe Mc Carthy, della diocesi di 


Davenport. 

» » » Al sig. Roberto Wastelier Du Pare, della diocesi di Lilla. 

» » » Al sig. Uberto Cuypers, della diocesi di Harlem. 

» » » Al sig. Giuseppe Francesco Saverio Cornelio Agostino Jan- 
sen, della diocesi di Bois-le-Duc. 

24 » » Al sig. prof. Gaetano Solieri (Milano). 

30 » » Al sig. Lorenzo Erders, deH’archidiocesi di Malines. 


6 settembre » Al sig. Lucio Lucioli, della diocesi di Chiusi e Pienza. 
7 » » Al sig. Giuliano Gulley, dell’archidiocesi di Parigi. 

7 settembre 1926. Al sig. architetto Giulio Vallotti, dell’archidiocesi di Torino. 


17 » » Al sig. Arpad Horvath, della diocesi di Gran Varadino. 

. » » Al sig. Gustavo Imrik, della medesima diocesi. 

20 » » Al sig. dott. Francesco Nardacchione, della diocesi di Larino. 
29 » » Al sig. Edvino J. Stubbs, dell’archidiovesi di Chicago. 


La Commenda dell’Ordine di San Silvestro Papa: 
15 ottobre 1926. Al sig. Leone Castelli, dell’archidiocesi di Milano. 


» » » Al sig. ing. Domenico Valente, della diocesi di Molfetta. 
Il Cavalierato di San Silvestro Papa: 


19 agosto 1926. Al sig. Guido Barafani, dell’archidiocesi di Firenze. 
18 settembre » Al sig. Angelo Amicarelli, dell’archidiocesi di Cagliari. 


> » » Al sig. Ernesto Marini, della medesima archidiocesi. 

» » » Al sig. Edoardo Manunza, deila medesima archidiocesi. 
» » » Al sig. Luigi Podda, della medesima archidiocesi. 

29 » » Al sig. Simone Tasciotti, della diocesi di Sezze. 


MAGGIORDOMATO DI SUA SANTITA 


NOMINE 
Con Biglietti di S. E. Riha Monsig. Maggiordomo, il Santo Padre Pio XI, 
felicemente regnante, si é degnato di nominare: 
Camerieri Segreti Soprannumerari di 8. 8.: 


25 settembre 1926. Monsig. Guglielmo R. Griffin, dell’archidiocesi di Chicago. 


> » » Monsig. Giuseppe A. Casey, della medesima archidiocesi. 

» > » Monsig. Vittore Primeau, della medesima archidiocesi. 

30 » » Monsig. Antonio Gryczynski, dell’archidiocesi di Lublino. 

5 ottobre » Monsig. Giacinto Rascioni, della diocesi di Macerata e To- 

lentino. 

8 » » Monsig. Giuseppe H. Albers, dell’archidiocesi di Cincinnati. 
11 » » Monsig. Teodoro Huerth, dell’archidiocesi di Colonia. 
12 » »  Monsig. Giuseppe Bortoluzzi, della diocesi di Ceneda. 

» » » Monsig. Gottardo Possamai, della medesima diocesi. 
13 » » Monsig. Luigi De Martino, dell’archidiocesi di Sorrento. 


19 » »  Monsig. Baldassare Moeckel, dell’archidiocesi di Bamberga. 

Camerieri Segreti di Spada e Cappa Soprannumerari di 8. 8.: 


25 settembre 1926. Il sig. conte Ignazio Serra, dell’archidiocesi di Cagliari. 
16 ottobre » II sig. visconte Hervé de Lyrot, della diocesi di Versailles. 
20 » » Ii sig. Luigi Giuseppe Rivet, dell’archidiocesi di Ottawa. 


Camerieri d’onore in abito paonazzo di 8. 8.: 


6 ottobre 1926. Monsig. Giuseppe Ferner, dell’archidiocesi di Salisburgo. 


» » »  Monsig. Francesco Fiala, della medesima archidiocesi. 
11 » »  Monsig. Pietro Kreutzer, dell’archidiocesi di Colonia. 

» » »  Monsig. Pietro Herkenrath, della medesima archidiocesi. 
13 » » Monsig. Lazzaro Bongiovanni, della diocesi di Torino. 
15 » » Monsig. Pasquale Lanzo, della diocesi di Nicastro. 

» » » Monsig. Sebastiano Ayala, della diocesi di Arassuahy. 


Camerieri d’onore di Spada e Cappa Soprannumerari di 8. 8.: 


2 ottobre 1926. Il sig. Carlo Dietrich, della diocesi di Bruxelles. 


6 » » Ii sig. Francesco A. Suris Fontanals, della diocesi di Bar- 
cellona. 

13 » » Ii sig. Francesco Carrillo Guerrero, della diocesi di Madrid. 

13 » » Il sig. Toribio Zufiiga Cerrudo, della medesima diocesi. 

» » » I) sig. Domenico de Arsuaga Amiel, Izaguirre y Mignot, 
della diocesi di Vitoria. 

» r » Il sig. Emmanuele Orueta y Arriero, della diocesi di Madrid. 

19 » » I) sig. Dionisio Garcia-Pelayo y Cordoncillo, dell’ archidio- 


cesi di Siviglia. 
Cappellano d’onore extra urbem di 8.: 


6 ottobre 1926. Monsig. Paolo Brambéck, dell’archidiocesi di Salisburgo. 


Cameriecri d’onore extra urbem di S. S.: 


18 ottobre 1926. Monsig. Matteo Scalzullo, dell’archidiocesi di Conza. 
» » » Monsig. Giovanni Del Guercio, della medesima archidiocesi. 
» » » Monsig. Vincenzo Gallicchio, della medesima archidiocesi. 

13 maggio 1926. 
18 giugno » 
7 settembre » 


» 
I ottobre » 
g » » 
19 » » 
20 » » 
21 » » 


NECROLOGIO 


Monsig. Liberto Boeynams, Vescovo tit. di Zeugma. 
Monsig. Giovanni M. Clerc, Vescovo di Vizagapatam. 
Monsig. Dionisio Schuler, Arcivescovo tit. di Nazianzo. 
Monsig. Wladislao Szczesniak, Vescovo tit. di Laranda. 
Monsig. Isidoro Badia y Sarradel, Vescovo di Tarazona. 
Monsig. Agostino Rosentreter, Vescovo di Culma. 

Monsig. Guglielmo F. O’ Hare, Vescovo tit. di Massimianopoli. 
Monsig. Edoardo Patrizio Allen, Vescovo di Mobile, U.S. A. 
Monsig. Emilio Jimenez Perez, Vescovo tit. di Antedone. 


AVVISO 


Per nuova disposizione si sono distinte e rese reciprocamente autonome le 
Amministrazioni della Tipografia Poliglotta Vaticana e della Libreria Vaticana. 
Pertanto ad evitare probabili confusioni e ad ottenere facile e celere disbrigo della 
corrispondenza @ bene che cid ehe riguarda esclusivamente i lavori tipografici sia 
indirizzato alla Tipografia Poliglotta Vaticana e quello che riguarda acquisti, 
commissioni di libri, sia indirizzato alla Libreria Vaticana. 

